
DIN COAPSA DACIEI ȘI-A ROMEI 


Prin datul sorții, ţinutul Basarabilor, rar când 
a avut parte de liniște și pace. Și toate calamită- 
ţile de veacuri și milenii au venit de peste Nistru. 

Neamuri fără lege și Dumnezeu, străini de civi- 
lizaţia noastră străbună și cea a Europei în general, 
au atentat şi atentează la tot ce poate avea un 
popor mai scump pe lume: trecut și viitor. 


Imperiul Roman din care am făcut parte și noi, 
trăitorii Daciei, încă dela începutul erei noastre, 
se destramă în faţa năvălitorilor de tot soiul. 
Popoarele și neamurile lui însă n'au putut fi 
stârpite. 

Din trupul Romei dădură mlădițe “de verde 
plai” care cu timpul au format ceea ce numim po- 
poarele romanice: poporul italian, poporul francez, 
cel spaniol, cel portughez, poporul român etc. 


Acesta, plămadă din plămadă daco-romană, 
asemenea unui grăuncior dus de vânt, a prins rădă- 
cini indefrișabile într'un meleag împrejmuit mai 
apoi de ţarini slave și de cea a lui Atila, Biciul 
lui Dumnezeu. 

În timpul nesfârșitelor năvăliri din nord și 
est, noi, sedentarii dintotdeauna, ne retrăgeam prin 
văi și munți de netrecut ca să ne împrospătăm 
puterile. 

lar când urgia păgână se ogoia, străbunii noștri 
dintre Prut și Nistru, din Hotin și până la Liman, 
puneau din nou stăpânire pe câmpiile și luncile 
ce le aparţineau din tată în fiu. 

Nicolae LUPAN 


TRĂSNETUL DAC 


Prin vise-mi trece Decebal, 
Călare și însângerat, 

Ne 'nfrânt de-al cotropirii val, 
Un trăsnet dur, nefulgerat. 


C'o mână-arată la pământ 
lar țărna plânge'n urma Lui, 
Bătrâne steiuri dau cuvânt 
Și ţipă codrii cei silhui. 


Pământu-acesta bun, frumos, 
Al nostru e, să nu-l lăsăm, 
Priviţi la el, priviți în jos, 
Veniţi cu mine, să luptăm! 


Cu dreapta-arată către cer: 
Zamolxe, noi suntem ai tăi, 

Tu ne-ai făcut din foc și fier, 

Nici cei mai buni, nici cei mai răi! 


Ne-ai învăţat să stăm în drept, 
Cu fața'n soare să privim, 

Un semn aștept, atât aștept, 
Ca să luptăm, ca să murim! 


Sub mine freamătă un cal 
ȘI trupul tot mi-e sângerat, 
In mine strigă Decebal, 

Un trăsnet dac, nefulgerat. 


Pavel CORUȚ 

DESPRE RĂPIREA DELA 28 IUNIE 1940 DE CĂTRE ARMATA SOVIETICĂ A BASARABIEI, BUCOVINEI Da 

NORD ȘI A ȚINUTULUI HERȚEI A FOST VORBA LA COLOGVIUL DIN 23 IUNIE (990 ORGANIZAT DE 

ASOCIAȚIA MONDIALĂ “PRO BASARABIA ȘI BUCOVINA”, STUDIOUL DE ISTORIE “NICOLAE IORGA» 
ȘI LIGA STUDENȚILOR ROMÂNI ÎN AULA MARE A UNIVERSITĂȚII DIN BUCUREŞTI 


Nicolae LUPAN: lubiţi compatrioți, fiecare dintre 
noi, prezenți în această superbă Aulă Universitară, în- 
țelege că de nu era Revoluţia Română din Decembrie 
cu martirii ei, n'am fi avut posibilitatea de a ne strânge 
la acest Colocviu. s 

Să păstrăm, deci, un minut de Reculegere Naţională!.. 
i Doamnelor și Domnilor, 

“Sunt nespus de fericit, un fel de a zice, că astăzi, 
23 lunie 1990, avem de asemeni posibilitatea, după 45 de 
ani de libertăți comuniste și în țara noastră, să ne îndrep- 
tăm cugetele către cei, cunoscuți și necunoscuți, care, fără 
de nici o vină, au murit de moarte organizată prin înfome- 
tare la 1946-47. Aceleaşi cugete creștineşti să le îndrep- 
tăm și către cei deportați în Siberia pe parcursul anilor 
1940, '41, '45, '49, rugând pe Preacucernicii Părinţi, 
prezenți în această Aulă, să oficieze un Serviciu Divin întru 
veșnica lor pomenire și neuitare creștinească... 

(Urmează Serviciul Divin) 

Și Nicolae Lupan continuă: 

Aşadar, anume despre răpirea dela 28 lunie 1940 de 
către Armata Sovietică a Basarabiei, Bucovinei de Nord 
Şi ținutului Herţei va fi vorba la Colocviul de azi. 

Aş vrea să deschid acest Colocviu prin prisma unor 
întâmplări și discuţii concrete, al căror martor am fost 
în repetate rânduri când unii intelectuali dintre Nistru 
și Prut vroiau să-i convingă pe diriguitorii români ai tim- 
pului că-de totdeauna rusul a fost dușmanul neîmpăcat 
al României și al Europei... i 

Ceea ce aș vrea să spun, după atâta amar de vreme, 
este că îndrăznesc să cred că poate, într'adevăr, ţara 
noastră a fost lovită de nenorocul să aibă atunci un rege 
mult prea romantic din fire care punea legăturile amoroase 
mai presus de orice. 

Vârsta mea. de adolescent nu-mi permitea să urc 
la o tribună preelectorală, dar am asistat la multe întru- 
niri de acest fel: și țărăniste, și liberale, și naţional-creș- 
tine şi vedeam cum adesea fiecare partid trăgea focul la 
turta lui, fără a ţine cont de doleanțele poporului în 
integritatea sa. 

Fermitatea convingerii mele crește și mai mult atunci 
când șef de guvern devine Nicolae lorga, care în calitatea 
lui de român înfocat și duşman categoric al unei pretinse 
mişcări revoluționare în România și chiar în Basarabia, 
cu tot Tatarbunarul ei, mă face să repet spusele acestui 
mare bărbat de stat: 

“Revoluţia e imposibilă în România, pentru că în ţară 
nu există clasă muncitoare! Dacă și se poate vorbi despre 
revoluţie, apoi numai despre una țărănească, ce are un 
singur scop — pământul. Dar țăranii au primit pământ, 
așa că totul s'a terminat...” 


Grădinile oamenilor se întindeau până la Nistru şi 
adesea vedeam tot ce se petrecea dincolo. lar ziarele, și cele 
dela Chișinău, și cele dela Cernăuţi, și cele dela București 
rar când suflau o vorbă. Deși ar fi putut să-și pună între- 
barea: unde sunt bărbații? Se vedea doar că greul câmpu- 
lui îl duceau numai femeile. Se vedea de asemeni că nimeni 
nu intra în apa Nistrului să se scalde, așa cum se făcea 
dincoace — la Hotin, Soroca sau Tighina. 

Era la noi în sat o doamnă extraordinară, soţia șefului 
de post, care ori de câte ori avea la masă un musafir cu 
greutate, fie dela judeţ, fie din capitală, nu scăpa ocazia 
să-i atragă atenţia asupra acestei anormale stări de lucruri. 

lar când, pe parcursul celor două luni de cârmuire 
național-creştină a ţării, trecu pe la Cepeluţi prefectul 
județului Hotin, i s'a vorbit până și despre spusele lui 
Henri Barbusse cum că de-ar fi venit el în România cu o 
părere politică nepreconcepută, plecând de acolo totuna 
ar fi devenit revoluţionar!.. 

Curios lucru că tot atunci, la primăria unui sat uitat 
de lume din nordul ţării, s'a vorbit de metoda diabolică 
prin care nişte ambiţii personale ale diriguitorilor moscoviți 
erau atribuite bietului basarabean care, chipurile, ardea de 
nerăbdare de a se uni cu Rusia. 

Ţin minte că alegerile parlamentare din Decembrie 
'37 n'au adus majoritatea necesară nici unei grupări poli- 
tice. Cauza era că la acele alegeri veniră cu liste 13 partide 
şi peste 50 de mici formaţii politice! lar pe deasupra, in 
opt ani precedenţi amintitelor alegeri, avuseseră loc 20 de 
schimbări de preşedinţi ai Consiliului de miniştri și circa 
350 de permutări ale membrilor de guverne! Şi vina nu o 
purta numai regele. Pentru că dezbinarea națiunii se datora 
în cea mai mare parte acţiunilor nesăbuite ale unor recal- 
cintranți și opozanți de dragul opoziţiei și nu în numele 
unui ideal atotnaţional. 

Vă spun aceste lucruri, ca să vă întorc cu gândul la si- 
tuația politică propriu zisă din Basarabia în preajma furtu- 
nii ce se abătu asupra ei la acel 28 lunie 1940. Ca după un 
an să se înceapă cel de al doilea război mondial în urma 
căruia au fost răscroite frontierele firești ale multor state 
din Europa, printre care și ale ţării noastre dragi. 


Sunt amintiri ale adolescenței mele pe care le port de-a 
lungul a cinci decenii pline de așteptare și speranţă. Le port 
cu toată acuitatea lor, chiar dacă în calitatea mea de elev 
chişinăuian nu știam încă prea bine în acea dimineaţă că 
un ultimatum înseamnă nişte condiţii irevocabile 
pe care un stat puternic le pune unui alt stat, mai slab, 
pentru a rezolva o situaţie zis litigioasă. Dimineaţă, în care 
mi-am dat seama de gravitatea tragediei țării abia în mo- 
mentul când pedagogul de seviciu ne-a spus că directorul și 
profesorii se evacuaseră în timpul nopții spre Prut. 


„„Vocea  crainicului bucureștean care transmitea 
întruna ultimatumul sovietic era gravă. După cuvintele 
““rupele sovietice vor ocupa teritoriul Basarabiei și partea 
de Nord a Bucovinei...” crainicul începu să-și dreagă 
glasul și închise microfonul. 


BESSARABIE 


roumaine 


Pe gură de... URSS 


Eram stăpânit de zeci de considerente și întrebări pe 
care mi le puneam împreună cu veselul meu coleg Haimana 
lon, care de data asta plângea. 

Fiind amândoi din nordul Basarabiei, el din Soroca, 
eu dela Hotin, ne-am zis că e mai bine să ne găsească 
rușii acasă, lângă părinţi, decât să ne culeagă de prin 
dormitoarele internatului. 

Trenurile nu mai circulau și o luarăm pe jos spre 
Bălți: 130 de kilometri! Am înnoptat într'un sat numit 
Todireşti, pare-mi-se, unde dimineața am fost martori ai 
unei scene înfiorătoare prin josnicia ei. Minoritari, mai 
tineri și mai în vârstă, deschiseră foc de mitralieră asupra 
unei mici unităţi de infanterie românescă care se retrăgea 
în ordine spre Prut. Bieţii soldați! Se trântiră neputincioși 
la pământ, fiindcă aveau ordin să nu tragă în nici un fel 
de situații. Li se rupeau epoleții, li se luau centurile cu 
cartușiere, erau descălțați de bocanci, în timp ce subloco- 
tenentul fu dezbrăcat până la indispensabili. L-am întrebat 
pe unul cu mai multă spumă la gură, de ce această bătaie 
de joc, la care mi-a smuls chipiul de liceist de pe cap, 
i-a rupt cocarda cu stema țării şi a aruncat-o într'un copac. 

E mult prea flagrantă și nesfârșită lăcomia muscalului 
ca s'o putem trece vreodată sub tăcere din motivul că e 
cunoscută și răscunoscută. Cu atât mai mult nu putem 
rămâne nepăsători într'o zi de 28 lunie, când rusul hain 
ne-a încălcat pentru a zecea oară integritatea națională a 
neamului. 

Ultimatumul rusesc din 26 lunie '40 trimis României, 
ultimatum care, după o logică a junglei, cerea Basarabia 
şi Bucovina de Nord, era un act de vandalism medieval. 
Medieval și prin faptul că din cele patru zile prevăzute 
pentru retragerea armatei și autorităților românești dintre 
Nistru şi Prut, comisarii cu stele roșii în frunte făcură 
doar 24 de ore! 


DACIA DA 
legendă neterminată 


Fosta-au fost odinioară pe aceste plaiuri mândre 

Țara Daciei ferice, neasemuită între 

Celelalte țări pe care le-avusese lumea veche, 

Şi-i era cârmaci un rege care nu-și afla pereche, 

Drept în gânduri și în fapte, blând viteaz şi cumpătat, 
Carp i se spunea pe nume și era așa bogat, 

Cât veliții, vistierii, socotind și socotind 

Multele comori și scule, și de aur, și de-argint, 
Ajungeau cu pleoape grele și cu bărbile albind, 

Însă lunga socotire niciodată isprăvind... 


Dar averea cea mai mare, fala și nădejdea sa, 

Cea cu care craiul încă cel mai tare se mândrea, 

li erau, fără 'ndoială, chiar cei zece fii ai săi, 
Zâne, cele șapte fete, feți-frumoși, cei trei flăcăi... 


Și'n această dulce tihnă, viaţa lui curgea uşor, 

Ca o undă cristalină dintr'un limpede izvor 

Însă, după-al tinereţii falnic și înalt zenit, 

Înserarea bătrâneţii peste el a coborât... 

Împăratul Carp copiii lângă sine și i-a strâns 

Şi cu lacrimi de tristețe le-a grăit cu glasul stâns: 

— “Dragii mei copii, de-acuma sânt cât codrul de bătrân 
Şi nu știu cu voi pe lume câtă vreme mai rămân 

De aceea, dragii tatii, în acest din urmă ceas, 

Țara mea cea mult iubită grijii voastre o s'o las!” 
Astfel a grăit bătrânul, apoi țara le-a 'mpărţit, 
Dintr'o margine la alta, din Apus în Răsărit 

Şi din Miazănoaptea aspră, până'n calda Miazăzi, 
Cu iubire şi dreptate, fiecare-a stăpâni: 

Cel dintâi, ARDEAL, fiindcă era primul lui flăcău, 
Cuvenitu-i-s'au dreptul de urmaș la tronul său. 
Prima fată, BUCOVINA, copilița cu chip drag, 

A primit drept moștenire Țara codrilor de fag. 
După ea, MOLDOVA, fată blândă, cu surâs candid, 
A "'nceput să stăpânească peste Ţara de molid 

lar frumoasa, visătoarea, BASARABIA, bălaia, 

Cu păr lung, de aur moale, cu obrajii ca văpaia, 

A primit în stăpânire de la tatăl ei iubit 

Un ținut mănos și rodnic, Ţara cea din răsărit. 

Şi DOBROGEA, ocheşica, cea de soare iubitoare, 
A ajuns prinţesa Țării dintre Dunăre şi Mare. 

Iar MUNTENIA, zglobia, a primit acel cuprins 

Ce se 'ntinde chiar pe șesul de sub Muntele cel nins. 
Şi OLTENIA, sprințara, prea zburdalnica lui fată, 
Cea cu joc născută parcă și cu cântec răsfăţată, 
Cu privirea luminoasă, chip senin și mers zglobiu, 
A primit a fi regină colo'n Țara de pe Jiu. 
Flăcăiandrul, mijlociul, blândul lui fecior, BANAT, 
Cu ochi calzi, cu fața smeadă și cu glasul trăgănat, 
Şi-a luat cu bucurie partea lui a stăpâni 

Țara așezată'n colțul însorit din miazăzi. 

Și CRIȘANA, mititica, dintre fete cea mezină; 
Devenit-a tot atuncea Țării de apus stăpână. 

În sfârşit, venindu-i rândul, MARAMUREȘ, cel mai mic, 
Cel ce, chiar ca 'ntr'o poveste, Făt-frumosul cel voinic, 
E trunchios la 'nfățișare, dârz la chip, măreț la fapte, 
A primit să stăpânească Țara cea de miazănoapte... 


Şi-au domnit așa'n unire multe sute de veleaturi, 

Până când, de la o vreme, ale patriei lor vaduri 

Începură-a fi pândite, rând pe rând, cu gând de moarte, 

De barbarii asiatici, ce curgeau puhoi de hoarde. 

Crăcănaţi, cu gambe strâmbe, cu ochi mici, cu frunţi 
înguste, 

Pârjolind în cale totul, ca și norii de lăcuste, 

Ei cuprinseră “mprejurul ca "'ntr'un cerc de foc și sânge 

Şi hotarele străbune începură a se frânge... 


Mai întâi, spre Soare-apune, astfel de ordii pribege 

Le izbesc cu vrăjmășia celor ce n'au nici o lege 

După lupte sângeroase, cei dintâi s'au fost plecat 

Chiar Crișana cea mezină și frățâne-său, Banat, 

Şi'n scurt timp barbarul crâncen trece sângeros în iureș 
Peste-Ardeal, feciorul mare, și mezinul Maramureș 
Și-ăsta fu doar începutul, scurtă vreme mai apoi, 
Alte armii sângeroase vin la miazăzi puhoi 

Tot barbari de-același sânge și de-aceeașşi seminţie, 
Și-astfel, Dobrogea, mijloaca, a căzut și ea 'n robie... 


Du-te vreme, vino vreme, au trecut așa mulți ani, 
La hotarele rămase, se iviră alți dușmani 

E Oltenia acuma cea care sub cizmă geme 

(Slavă Domnului că, totuși, a durat puțină vreme!) 
Numai că pe-aceeași mână, hrăpăreață şi haină, 

A intrat nefericita, blânda, dulcea Bucovină... 


Însă, ca și cum prăpădul nici așa n'a fost destul, 
Pururea dușmanul este şi hain și nesătul! 

lată, vine să se-adauge încă-o blestemată zi 

Și 'ntr'o mână şi mai cruntă Basarabia pieri... 


În această diastimă, din cei zece crăișori, 

Câţi au fost odinioară, au rămas doar trei... surori! 
Dar şi-acelea hăituite, și-asuprite, și vasale, 

C' abia mai puteau să sufle de mulţimi de angarale. 
Bietul împărat, bătrânul, prididit de-atâta rău, 
Zvârcolindu-se cu jale, se ruga 'n mormântul său: 

— “O, prea bunule părinte, spune ce-am păcătuit, 
Ce-am făcut atât de crâncen, c' aşa greu m'ai pedepsit? 
Doanme, 'ntoarce-ți iarăși faţa şi privirea către noi, 
Pune capăt suferinţei, dă-mi copiii înapoi...” 


Ascultându-i rugămintea, dete Dumnezeu cel sfânt 
Clipa-aceea așteptată şi dorită pe pământ 

Cele trei surori rămase se uniră 'n gând și 'n faptă 
Și sfârşiră legământul de supunere nedreaptă 

Și dușmanul ce venise, peste mări, din miazăzi, 
Ca o fiară încolţită “n luptă crâncenă pieri. 
Și-astfel, Dobrogea, a mării și a soarelui copilă, 
După veacuri chinuite de robie fără milă, 

Îşi sfâşie vălul negru, lanţurile şi le rumpe 

Şi se “ntoarce fericită la surorile ei scumpe 

Și tuspatru surioare țara nouă reînvie, 
Jumătatea vechii Dacii, într'o mică Românie... 

A fost pasul cel dintâiul, căci a fost venit apoi 
Sfântul, dreptul, așteptatul, al românilor război 
Zdruncinate fără milă, din adânc de temelii, 

Cad ca hidra din poveste putredele 'mpărăţii 

Şi cei zece frați cu lacrimi fericite de emoţii, 


Sub al Ţării-Mume sceptru, se “mpreună iar cu toții 
Sânt din nou uniți în vatra și n străbunele hotare, 
Vechea DACIE renaște, într'o ROMANIE MARE... 


Din nefericire, însă, visul abia 'mplinit, 

Tot ca visul cel de-o clipă, repede s'a risipit... 
Două dintre copilițe, tam-nesam şi fără vină, 
Basarabia cea blondă și cu dulcea Bucovină, 
Rupte, iarăşi, cu cruzime, din fruntariile ţării, 
lau toiagul pribegiei, şi-al tăcerii, şi-al uitării... 


De atunci, bătrânul tată, Carp, slăvitul împărat, 

În mormânt se zvârcoleşte și se roagă ne 'ncetat: 

— “Doamne, ce-au făcut copiii, şi cu ce ţi-au mai greșit, 
C' aşa brusc și fără milă tu din nou i-ai părăsit? 

Ți-au făcut vreo mâhniciune copilițele-mi iubite, 

Cum îngăduiești tu raptul, cât mi le mai lași robite? 

O, prea bunule părinte, amintește-ţi iar de noi 

Şi adu-mi pe cele două copiliţe înapoi...” 


Ion FILIPOIU 


& BUCOVINA” 


"PRO BASARABIA. 


DIN MINCIUNILE LUI MOLOTOV 


La 26 lunie 1940, la ora 22, Molotov îi remite amba- 
sadorului României la Moscova, Gheorghe Davidescu, o 
Notă ultimativă, concepută de el însuși, notă plină de 
neadevăruri. Vom prezenta, mai jos, numai câteva din 
aceste neadevăruri. 

“În anul 1918 — spune semnatarul Notei — România, 
folosindu-se de slăbiciunea militară a Rusiei, a desfăcut 
dela Uniunea Sovietică (Rusia) o parte din teritoriul ei, 
Basarabia, călcând prin aceasta unitatea seculară a Basa- 
rabiei, populată în principal de ucraineni, cu Republica 
Sovietică Ucraineană”. În realitate: 

1. România nu s'a folosit de așa zisa slăbiciune mili- 
tară a Rusiei. Drept dovadă, Rusia a respins intervenţiile 
unor state pe teritoriul său şi a învins toate forțele mili- 
tare antibolșevice. A înăbușit în sânge tendinţa de separare 
a Ucrainei. În 1917, România, redusă doar la Moldova 
dintre Prut şi Carpaţi, era de aproximativ 10 ori mai mică 
decât Ucraina și ca teritoriu şi ca populaţie. Cum putea 
mica Românie, cu cele circa 4 milioane de moldoveni, 
să înfrunte colosul rus care supusese deja Ucraina? 

2. România nu a desfăcut Basarabia dela Uniunea 
Sovietică. Basarabia, ruptă de Rusia din trupul Moldovei, 
în 1812 prin minciuni, falsificări de hărţi și corupție 
(mituire) a revenit la fireasca sa patrie, România, prin 
votul membrilor Sfatului Țării — parlamentul — legal 
constituit, conform acelorași principii ca și în întreaga 
Rusie, elaborate de Lenin, și conform decretului sem- 
nat de același Lenin privind dreptul popoarelor la auto- 
determinare. 

3. Basarabia, la 27 Martie 1918, nu mai era o parte a te- 
ritoriului Rusiei Sovietice deoarece, la 24 lanuarie 1918 s'a 
declarat republică independentă. Opute- 
re sovietică, alta decât a Sfatului Ţării, nu a fost instalată 
— aşa cum pretind istoricii stalinişti — în această zonă. 

4. Cea mai sfruntată minciună a lui Molotov este afir- 
maţia că Basarabia ar fi ''populată în principal cu ucrai- 
neni''. Oare Molotov nu avea nici cele mai elementare 
cunoștințe demografice şi era străin de statisticile rusești, 
efectuate în decursul acelui oribil jug țarist de mai bine de 
un secol? Nu ştia că, prin recensământul din 1816 s'a 
stabilit că din totalul populaţiei acestui interfluviu, de 
491.500 locuitori, 420.000 erau români, adică 86%? 
Nu ştia că prin perfida politică de deznaționalizare, acest 
procentaj al românilor a tot scăzut la 75% în 1835; la 
71% în 1858; la 67,4% în 1861; la 59% în 1891 și la numai 
47,6% în 1897, și că, în acest răstimp, populaţia rusească, 
împreună cu cea ucraineană a crescut dela 8% în 1816, 
la aproape 28% în 1897? Chiar nu ştia Molotov că numai 
oraşele basarabene fuseseră parţial rusificate şi că ucrai- 
nenii, singuri, nu au depășit niciodată 12...15% din totalul 
populației interfluviului? 

Fără a mai prezenta celelalte afirmații neadevărate 
trebuie, totuşi, menţionată absolut nedreapta pretenţie 
sovietică asupra Bucovinei de Nord “a cărei populaţie 
este legată în marea sa majoritate de Ucraina Sovietică”, 
și că transmiterea acestui teritoriu către URSS ar repre- 
zenta, într'o măsură foarte mică, o “'despăgubire a acelei 


mari pierderi care a fost pricinuită URSS” în cei 22 de 
anide dominație ''a României în Basarabia”. 


Stâlp de “graniță”! sovietică în trupul României pe Prut 


Cu alte cuvinte, Bucovina de Nord, împreună cu Ținu- 
tul Herţei, a fost pretinsă ca un soi de gaj, pe timp limitat, 
întrucât orice despăgubire este la un moment dat  aco- 
perită. Arficazul, aşadar, ca “gajul”', după o domina- 
ție de 50 de ani, să fie restituit! 

Alexandru CHIRIAC 


Nicolae LUPAN: Se cere a fi menţionat faptul 
că Litvinov, în flirtul său cu Titulescu, n'a pus chestiunea 
rezolvării aşa zisului conflict teritorial. Frica de Germania 
se afla în capul listei problemelor de pe ordinea de zi a 
diplomaţiei sovietice. Cuţitul Basarabiei însă era ținut 
mereu ascuțit. 

Situaţia politică a României era nespus de dificilă. O 
apropiere de ruşi ar fi ameninţat integritatea Transilvaniei 
şi Dobrogei. O alianţă cu nemţii punea în pericol Basarabia. 
Criticând în Aprilie 1937 politica externă dusă de România 
A. Vaida declara: “în ultimii doi ani politica noastră lunecă 
pe o pantă periculoasă.. Noi am ajuns până la aceea că Lit- 
vinov a devenit reazimul nostru. Acum situația s'a deter- 
minat pe deplin. Are loc lupta între naționalism şi comu- 
nism. De aceea noi trebuie să alegem. Eu votez pentru 
Mussolini și Hitler”. 

Astăzi diplomaţia sovietică şi trubadurii ei susțin că ce- 
rerea Moscovei privind răpirea Bucovinei de Nord ''era des- 
tul de întemeiată, deoarece încă în Noiembrie 1918 Vecea 
Populară a Bucovinei, în corespundere cu voința popopului, 
adoptase hotărârea privind alipirea ei la Ucraina Sovietică”. 

Timp de 13 ani, cât am trăit la Cernăuţi sub puterea 
sovietică, am încercat să găsesc măcar un singur bucovinean 
care să fi auzit ceva de această pretinsă hotărâre. A fost 
peste puterile mele. 


ULTIMATUMUL SOVIETIC 
ȘI MEMBRII “SFATULUI ȚĂRII” 


La anunţarea notelor ultimative sovietice din 26 și 
27 lunie 1940, din cei 139 deputaţi ai Sfatului Ţării din 
Basarabia și în special dintre cei 86, care au votat, numai 
20 au reuşit să se refugieze: Pantelimon Halippa, Gher- 
man Pântea, lon Buzdugan, lon Văluţă, Elefterie Sinicliu, 
lorgu Tudor, Anatolie Moraru, Elena Alistar, Grigore 
Cazacliu, Teofil loncu, Andrei Scobioală, Pantelimon 
Erhan, Dumitru Cărăuș, Vasile Harea, Gheorghe Mare, 
Ștefan Ciobanu, Teodor Holban, Anton Crihan, lon 
Păscăluță, acești doi din urmă reușind ulterior să ajungă 
în S.U.A. şi Canada. 

Se mai aflau la Bucureşti sau lași, veniţi mai demult, 
lon Inculeț, lon Pelivan, Nicolae Bossie-Codreanu, Nicolae 
Suruceanu, Gheorghe Năstase. 

În acea perioadă ființa la Bucureşti Asociaţia Naţio- 
nală şi Culturală “'Cercul Basarabenilor” care s'a îngri- 
jit de cazarea, plasarea, ajutorarea cu îmbrăcăminte 
şi bani a maselor de refugiați care au reuşit să scape 
de trupele sovietice. 

Prin grija acestei Asociaţii s'a pornit și o acţiune 
de repatriere, de care au beneficiat un număr relativ 
redus de persoane. Așa, a fost realizat atunci schimbul 
venerabilului deputat-țăran, Moş lon Codreanu, arestat 
de sovietici, contra fruntaşei Ana Pauker. Din nefericire 
alți membri ai Sfatului Țării, ca Emanoil Catelli, au avut 
în Basarabia ocupată o soartă cruntă, fiind asasinați. 

După eliberarea Basarabiei, în toamna anului 1941, 
unii deputați mai tineri au revenit acasă, dar pe măsura 
avansării ofensivei sovietice, la finele războiului, s'au 
refugiat din nou. 

După semnarea, la 12 Septembrie 1944, a Convenţiei 
de Armistiţiu între România şi Uniunea Sovietică, a 
început pe tot cuprinsul țării un calvar al refugiați- 
lor basarabeni şi bucovineni, o prigoană a lor pentru 
a-i obliga să se întoarcă în Basarabia și Bucovina, la 
locul lor de naştere. De fapt, în mare, pentru a fi depor- 
taţi în Siberia, Donbas, Kazahstan şi alte locuri de exter- 
minare. Vânătoarea de oameni se făcea cu concursul 
jandarmeriei şi poliției române, puse în subordinea 
organelor NKVD. 

În această situație, un grup de fruntaşi basarabeni, 
foşti membri ai Sfatului Ţării (lon Pelivan, Pan Halippa, 
lon Buzdugan și alţii), ca unii care au votat la 27 Martie 
1918 Unirea Basarabiei cu România, au format delegații 
împuternicite ale “Cercului Basarabenilor””, care au mers în 
audiență pe la demnitari pentru a prezenta situația tragi- 
că a refugiaților, vânați pentru a fi predați forțelor de 
ocupație sovietice. Un memoriu foarte documentat 
din punct de vedere legal împotriva ordinului circular 
nr. 304140 din 28 Mai 1945 al Președintelui Consiliului de 
Miniştri al României și ca protest împotriva pretențiilor 
guvernului sovietic de repatriere forțată a basarabenilor și 
bucovinenilor în URSS, considerați cetățeni sovietici, a 
fost redactat și semnat de lon Pelivan, Pan Halippa, lon 
Buzdugan şi Pavel Guciujun. 

Au fost solicitate audiențe: 


Pg 


La Regele Mihai |, care araspune: “Nu vă Pot ajuţ 
cu nimic. Eu însumi sunt prizonierul Comandament! 
sovietic...”; UI 

La Primul-ministru Petru Groza, care a declara. 
“Din cauza voastră, a basarabenilor, noi nu putem da 
relații diplomatice de sinceră prietenie cu URSS. Es 
nu avem ce vă facel”'; : 

La Secretarul general al P.C.R., Gheorghe Gheorghiu. 
Dej, care a refuzat primirea delegației în audienţă; 

La Ministrul Justiției — Lucrețiu Pătrășcanu 
care a primit o delegație a basarabenilor, declarâng. 
“Dumneavoastră sunteţi români, frații noștri de sânge. 
Aveţi libertatea să vă alegeți orice țară din lume, pentru 
a vă stabili. Nimeni nu are dreptul a vă lua cu sila, pentru 
a vă strămuta, dar dumneavoastră fiind în primejdie, 
aplicaţi zicala românului: “'Codru-i frate cu românul”, 
fugiţi oriunde, ascundeţi-vă până trece pericolul și sal. 
vați-vă. Eu, ca ministru al justiției, voi căuta să vă apăr 
cu toate puterile și posibilitățile mele. Voi face legi 
care să vă ocrotească”'. 

Și, într'adevăr, la 30 Mai 1947, a fost promul- 
gată şi publicată Legea nr. 162/1947 cu privire la cetă- 
ţenia română, în baza căreia românii refugiaţi pe te- 
ritoriul țării au avut dreptul şi posibilitatea să-și rea- 
firme la tribunalele judeţene cetățenia română, fiind 
astfel înscrişi în registrele de naționalitate ca cetățeni 
români și primind certificatele de naţionalitate și cetă- 
țenie română. 

Dar eforturile și acțiunile deputaţilor Sfatului Țării 
şi ale fruntașilor basarabeni erau urmărite de organele 
securității sovietice. 

În luna Mai 1950, Pan Halippa, lon Pelivan și Daniel 
Ciugureanu au fost ridicați dela domiciliu și trimiși cu 
alți demnitari români la închisoarea din Sighetul Mar- 
mației. 

Tot în aceeaşi perioadă au fost arestaţi numeroși 
fruntași basarabeni ca: Elefterie Sinicliu, Gherman Pân- 
tea, Vasile Țepordei și ardeleanul activ la Unirea Ba 
sarabiei — Onisifor Ghibu. 

Unii din cei arestaţi sau deportaţi au murit prin 
închisori şi lagăre, alţii condamnați abuziv de tribunalele 
sovietice și deportaţi în Siberia, ca Pantelimon Halippă 
și Vasile Țepordei, au rezistat și au reușit să se înapoieze 
în țară. Numai că pentru Pan Halippa aceasta nu â fost 
o repatriere, ci o extrădare către statul român, condus 
atunci de Petru Groza, astfel că a mai stat la închisorile 
Gherla şi Aiud încă doi ani, până în luna lulie 1957, 
când a fost eliberat. le 

Foarte curând, un grup restrâns al Sfatului Țâr”: 
atâția câți mai rămăseseră în viață, format din FĂ 
Halippa, Elefterie Sinicliu, lorgu Tudor și lon Văluţă 
întocmit petiții, memorii, moțţiuni, apeluri adresate der. 
nitarilor din ţară și unor şefi de state din es pi 
Președintelui S.U.A. — Richard Nixon, Re? „e. 
sabeta a Marii Britanii, Președintelui Franţei, Președin 
lui Italiei etc. a 

Ar mai fi de menţionat scrisoarea lui Pan a 
din 1 Noiembrie 1974 către Ambasadorul SU" " 
J. Barnes Junior, care se încheie cu următorul apel: 


îi 


“Prin mine, om bătrân de 91 ani, Basarabia face apel 
la dumneavoastră, Domnule Ambasador al Americii, ca să 
ajutați soluționarea pașnică a problemei basarabene. Basa- 
rabia vă va fi recunoscătoare pentru cuvântul dumnea- 
voastră pe care îl veţi spune în problema Basarabiei. Acest 
cuvânt trebuie spus și pentru motivul că răpirea Basarabiei 
de către Stalin din cadrul statului român a fost un act 
pus la cale de dictatorul Stalin cu dictatorul Germaniei 
— Hitler — și acest act trebuiește anulat, cum au fost 
anulate la Postdam toate actele lui Hitler... 

Pantelimon Halippa” 

Paralel, deputații Sfatului Ţării, stabiliți în America 
— Anton Crihan în S.U.A. (încă în viață) și lon Păscăluță, 
în Canada — au întreprins acțiuni corespunzătoare, pen- 
tru informarea și dinamizarea opiniei publice din țările 
respective. 


La Cimitirul Cernica: 
parastas membrilor Sfatului Țării dela Chișinău 


Dar generaţia Unirii a trecut în istorie, fără a-și vedea 
reînfăptuite marile idealuri naționale. Urmează, deci să 
reflectăm mereu asupra spuselor veteranului Pan Halippa: 

““Generației noastre i-a fost dată sarcina de a înfăptui 
istoria Basarabiei, fostă pierdută. 

Vouă, generațiile care ne urmați, vă vine datoria de a 
scrie istoria provinciei noastre și a veghea la înfăptuirea 
străvechilor idealuri naționale românești. 

Făceţi-vă, deci, datoria corect și până la capăt, ca să 
nu vă mustre conștiința și să nu vă critice generaţiile 
de după voi!” 

Nicolae Pan HALIPA 


Nicolae LUPAN: L-am ascultat pe Nicolae Halipa 
și mă gândeam că astăzi, când vine vorba de politica 
României dela sfârșitul anilor 30, când cea mai mare 
parte a membrilor Sfatului Țării erau încă în vâltoarea 
politică a timpului, rușii susțin că românii erau pentru 
stabilirea unor raporturi cât mai strânse cu Germania, cu 
condiția ca această stabilire să decurgă treptat spre a 
nu stârni reacția negativă a populației care în marea ei 
majoritate era cu ''dispoziții antigermane, ce se menținu- 
seră din timpul ocupației nemțești a României în anii 
primului război mondial”. 

E o invenție rusească ce nu corespunde absolut reali- 
tăţii, cel puțin din Basarabia, ca să nu mai vorbim de 
Cernăuţi unde numărul populației de limbă germană era 
ridicat și cu care bucovinenii trăiau în cea mai perfectă 
armonie, ceea ce nu se poate spune de rușii și ucrainenii 
dintre Nistru și Prut. Era imposibil ca să găsești la țară un 
român care să se fi căsătorit cu o rusoaică. Cu atât mai 
mult o româncă basarabeancă care să-și fi ales ca partidă 
de căsătorie un rus sau un ucrainean. 

Afirm, și sunt în perfectă cunoștință de cauză, că atât 
consătenii mei cât şi țăranii din satele vecine susțineau 
politica României de balansare între marile puteri aflate 
în vrăjmășie, crezând că numai așa vor putea scăpa de 
invazia bolșevică. 


LA STATUIA LUI ȘTEFAN CEL MARE 


Cu sufletul negru... pământ 
Privesc la tine Om și Sfânt, 
Cum stai măreț ca un simbol 
Sub cerul cenușiu și gol. 


Tu, datină, fapta și slova, 

Ce-ai ridicat în slăvi Moldova 

Stai tăcut, dar permanent 

Să 'nvingi prin veacuri, și 'n prezent. 


Plânge Neamul în durere 
Lacrimi gârlă, mângâiere 
Pentru anii plini de chin 
De obidă și venin. 


Tu străjuiești moșia sfântă, 
Crucea 'n aer ţi s' avântă 
Cu 'ndrăzneală; triumfal 
Sub cer palid de opal. 


Tăcerea ta vorbește greu 

În inimă de Chișinău 

Și toți dușmanii ţi se 'nchin 
În frunte cu Ilici Lenin. 


Uite-l ce perfid zâmbește 
Și spre soclu-ți se târăște; 
Ștefan Vodă!.. Nu-l privești? 
leși din bronz, ca să-l strivești...| 
1967 
Prof. Andrei VOINU 
Președintele refugiaților basarabeni 


D'SE SPORI A SIR OINILE 


După 50 de ani de expulzare din Basarabia — zilele 
acestea am reușit să-mi revăd provincia natală. Am cutree- 
rat-o în lung şi în lat. Am fost în satul meu Cârpești. Am 
ascultat vaietele rudelor celor deportați pentru a nu se 
mai întoarce niciodată. M'am închinat în biserica unde 
am fost botezat. 

Din cele peste 400 de case, locuite în 1940 de oamenii 
satului, mai mult de trei sferturi au fost demolate, iar 
stăpânii lor deportați în Siberia și la Polul Nord. Deportă- 
rile cele mai îngrozitoare au fost executate la 13 lunie 
1941. După datele obținute, în acest an ar fi fost deportați 
din Basarabia peste 50.000 de locuitori. Au urmat depor- 
tările din anii 1945—1946—1949—1952. 

Am consultat mai multe izvoare din care reiese că 
totalul deportărilor din Basarabia ar fi depășit jumătate de 
milion. Un martor ocular, tipograful Culinici din Chişinău, 
povestea că în gara orașului erau aduşi zeci de mii de oa- 
meni, coborâți din trenuri și obligați să meargă în genun- 
chi până la vagoanele de vite. Se urcau în ele și strigau să li 
se dea apă. În loc de mâncare li se dădea pește sărat. Bă- 
trânii erau împinși în vagoane, ghiontiți şi batjocoriți. Cei 
ce făceau asta semănau mai mult a fiare decât a oameni. 
Unii leşinau, iar alții erau lăsaţi să moară și apoi îi aruncau 
din vagoane. Așa a fost şi cazul preotului Alexandru 
Băltagă din Călărașii Lăpușnei, fost deputat în Sfatul 
Ţării. Era trecut de 70 de ani. A murit în trenul de depor- 
taţi în gară la Tiraspol, fiind aruncat jos fără nici o milă. 
Mi s'au relatat și condiţiile groaznice de deportare ale 
învățătorului Victor Dobrescu, primarului Timofte Lavric, 
ambii din Cârpești, ale fostului senator Dumitru Zaharia, 
poreclit Mitran, din Lărguțţa și alții. 

Se împlinesc 50 de ani dela cotropirea Basarabiei 
noastre scumpe. Ziua aceea blestemată ne-a venit mai 
fulgerător decât sfârșitul lumii. Mai normală ar fi fost 
moartea cuiva, din senin, decât ruperea în doua a celor 
peste două milioane de basarabeni. Oamenii au fost puși 
în situația să hotărască în câteva clipe: pleacă sau rămân?! 
Se rup în două și pleacă sau rămân în ghearele fiarelor 
năvălitoare. A fost ceva groaznic. Nici o minte omenească 
nu va putea analiza procesul psihologic din sufletele fraților 
basarabeni și bucovineni, la aflarea veştii evacuării. Majo- 
ritatea n'au mai putut reacționa. Intrau și ieșeau din casă 
fără să-şi dea seama ce fac. S'au văzut femei fugind din 
casă spre gară, doar cu lampa în mână, copilașii rămânând 
singuri încuiați. Au fost soţi, care şi-au dat seama că 
le-au rămas soțiile și copiii, abia după ce au trecut Prutul. 
Câţi n'au înnebunit, câți nu s'au sinucis, neputându-se 
refugia!.. 

Oricât ar fi de talentat un autor dramatic, nu va 
putea prinde și reda momentele dramei cedării Basarabiei 
și Bucovinei, fiindcă depășește orice fantezie omenească. 
Ceasurile trăite, în noaptea și dimineața lui 28 lunie 
1940, vor rămâne ca o imagine vie a suferințelor iadului. 
Aşa au fost de groaznice. Dar suferinţele ce au urmat, au 
fost mai mult decât groaznice. Au apărut NKVD-iştii cu 
câinii lor și au început deportările chiar din primele zile 
ale “eliberării”. 


Am ascultat păsurile fraților mei basarabeni și mai ales 
ale tineretului ridicat după cel de al doilea război mondial, 
care sunt hotărâți să scoată la lumină cifra aproape exactă 
a deportărilor și crimelor staliniste. Se fac cercetări și se 
întocmesc tablouri. 

Ţin să fac o comunicare foarte importantă: Am găsit 
în America o hartă militară, care indică că pe întinsul 
URSS, în afara Basarabiei, sunt peste 200 de localităţi de 
moldoveni. Toate acestea confirmă că deportările ca formă 
de persecuție națională au fost ridicate la gradul de politică 
de stat. Stalinismul a deportat sute de mii de basarabeni și 
bucovineni, aducând în locul lor ruşi și ucraineni de peste 
Nistru. Tuturor acestora li s'au dat locuinţe, acordându-li-se 
și locuri de casă unde și-au adus rudele şi au format noi 
localități, deci, cu populaţie nebăștinaşă. Ori pe unde ai 
cutreiera Basarabia găsești aceste noi localităţi, care de- 
monstrează deznaționalizarea ținutului nostru drag. 

Asta-i oglinda reală a Basarabiei noastre românești. 
Generația miracolului național, cum am numit-o, este mai 
mult decât conştientă azi de pericolul deznaţionalizării. 

Actualul guvern al Republicii Moldovenești, format 
zilele acestea, este în mare majoritate compus din elemente 
băștinașe. Rușii şi rusofonii sunt în minoritate. Procura- 
tura la fel este formată din elemente autohtone. Se duce o 
luptă pe viață și pe moarte pentru aplicarea legilor și 
întărirea drepturilor noastre istorice și legitime asupra 
plaiurilor basarabene. 

M'am întors după 8 zile de vizitare a Basarabiei mele 
cu o mare doză de încredere în biruinţa finală a idealurilor 
naționale românești. = 

Să trăiască Basarabia noastră scumpă, cu fiii ei hotâ” 
râți să lecuiască rănile adânci ale deportărilor diavolești. 


Preot Vasile ȚEPORDEI 


Nicolae LUPAN: Cu gândul la cele spuse de 
părintele Vasile privind deportările din Basarabia și BUCO” 
vina, mi-am zis că comuniștii români, atât cei de acum 
50 de ani cât şi cei de azi, s'au dovedit a fi cei mai Nero 
mâni prin tot ce-au admis și mai admit în privința terito” 
riilor românești furate de ruși. Şi se pare că încă din an! 


_ 


ă 


'30 comuniştii români dela București, în frunte cu Ale- 
xandr. Nicolski, secundat de prosovieticii din Basarabia, 
puneau. galoşii şi deschideau umbrelele de fiecare dată 
cînd începea să plouă la Moscova. Numai aşa se poate expli- 
ca apariția unei broșuri (în vara anului 1938) a Comitetului 
Central al Partidului Comunist Român în care se spunea: 
“Este necesară stabilirea unei strânse alianțe militaro-poli- 
tice cu Uniunea Sovietică, ca ţară, care prin politica sa 
pașnică apără independența tuturor statelor mici din 
Europa Centrală și de Sud-Est...” lată deci unde era mila 
românilor în general şi a basarabenilor în special! La 
Moscova! 
lar reprezentanța diplomatică sovietică dela București 
„îşi începe imediat pescuitul în ape tulburi, organizând 
așa numitele scrisori de protest din partea “'românilor 
vigilenți””, care “'cereau”' apărarea ţărilor mici de către 
marele vecin “iubitor de pace”. În felul acesta legația 
sovietică dela București putea să comunice de acum la 
30 Octombrie 1938 Moscovei: “Începând cu vizita lui Bec, 
la adresa noastră s'au primit 17 cereri dela grupuri de tineri 
muncitori şi cetăţeni români cu rugămintea de a acorda 
ajutor României... și a încheia o alianţă militară”. Într'una 
din scrisori, insista în farsa ei diplomaţia sovietică, niște 
muncitori dela Bacău își exprimau “solidaritatea cu politica 
URSS care apără cu hotărâre pacea și integritatea terito- 
riilor statelor mici”. Şi din mici cum erau (România, 
Polonia, Cehoslovacia) au devenit și mai mici! 


SALUT, AL BASARABIEI PĂMÂNT 


Salut, al Basarabiei pământ 
Cu flori la porţi și în veșmânt, 
Cu codri vechi, câmpii mănoase 
Grădini cu poamele gustoase. 
În tine cresc stejari şi struguri 
Şi uriași ce ard pe ruguri 

Și 'n brazda neagră pe ogoare 
Credinţa veche şi odoare. 
Oraşe ai, sate, statui, 

Turme de veacuri, ochi destui 
Şi șoapte 'n curți și 'n colidor 
Cu noul și 'nvechitul dor. 
Străbunii-s vii în simțământ 
Salut, al Basarabiei pământ. 


Salut, al Basarabiei pământ 
Ce stai de veacuri legământ, 
Leagăn de românească glie 
Cetăți de veghe cu făclie, 
Înfipte 'n veacuri să se vadă 
Nepieritoarea ta baladă, 
Și-o mioriță cum nu-i alta 
Pe care a uitat-o Yalta. 

Cum stai pe umere culcată 
Te vede Țara ca pe-o fată 
Ce 'n păr își leagă diademe 
Strângând poveștile în gheme. 
Al ţării ești prin jurământ 
Salut, al Basarabiei pământ. 


Salut, al Basarabiei pământ 
Cu oameni puși în greu frământ 
Cu-ostași eroi, martiri și zei 
Ce-au stat de veghe cu temei 
În timpul și în greul mare 
La încercatele hotare. 
Cu oamenii de azi ce cântă 
Și 'n murmur Patria cuvântă 
Că păzesc datina şi graiul 
Amar opriţi să-și ducă traiul. 
Dar unitatea voastră-i trează 
Vibrează trainic şi veghează. 
În umbra lui Ștefan cel Sfânt 
Salut, al Basarabiei pământ! 
1984 

Gellu CARAZA 


AM CUNOSCUT PE PROPRIA-MI PIELE 
“ÎNCHISOAREA POPOARELOR” 


Poate să pară paradoxal, dar expresia de “închisoarea 
popoarelor” îi aparţine lui Lenin, care a folosit-o pentru a 
defini imperiul țarist ca o imensă închisoare de naţiuni. 

Asta însă nu l-a împiedicat ca doar la patru ani dela 
preluarea puterii să ordone înfiinţarea primelor lagăre de 
exterminare pe insulele Soloveţc din Marea Albă, pentru 
a interna marinari din Kronştadt. Anume acei marinari 
care i-au ajutat pe bolșevici să acapareze puterea dar care, 
după ce şi-au dat seama că au fost înșelaţi, s'au ridicat 
în Martie 1921 la răscoală împotriva puterii sovietice. 

Nu-mi propun să trec în revistă acum toate crimele 
faimosului CeKa, GPU, NKVD, dar mai ales pe cele ale 
K.G.B.-ului. Anticipând, vreau doar să amintesc că până 
acum 5 ani militanţii pentru autodeterminarea naţională 
din U.R.S.S. nici nu îndrăzneau să viseze la o cuvântare 
în cadrul unui miting, căci erau literalmente desfiinţați. 
Este suficient să aduc cazul militantului pentru autodeter- 
minarea Basarabiei Alexandru Șaltaianu, care a făcut 
6 ani de lagăr cu regim sever și 5 ani deportare în Siberia 
doar pentru niște manuscrise pe care nu le-a citit nimeni 
în afară de anchetatorii K.G.B.-ului. 

Dar să revenim la acel 28 lunie care, după mine, 
trebuie declarat zi de doliu naţional pentru întregul neam 
românesc. Pentru că, începând cu această dată a lui 1940, 
Basarabia noastră nimerește direct în infernalul sistem de 
teroare şi distrugere. Zi în care, zăpăciţi de vâltoarea eve- 
nimentelor mulți basarabeni și bucovineni pe care ocupația 
i-a surprins în vechiul regat, s'au lăsat prostiți de propa- 
ganda comunistă, partidul comunist român adoptând dela 
bun început poziţia de trădător de neam în problema 
basarabeană, și s'au întors în teritoriile ocupate. Aici au 
fost primiți cu braţele “'deschise” direct în lagăre de con- 
centrare și apoi împrăștiați prin imensitatea gulagului 
din care foarte puțini au mai scăpat cu viață. 

Au venit apoi arestările și deportările în masă, răz- 
boiul, foametea cumplită din anii 1946-47, noile valuri 
de deportări, prigoana sălbatică împotriva a tot ce amintea 
de ființa națională a românilor basarabeni și bucovineni şi 


Lă 


de istoria lor. Numai cu primul val de deportări au fost 
duse în Siberia 14.000 de familii de cei mai pricepuți 
gospodari ai satelor. 

Politica de deznaționalizare promovată de colonizatori 
a avut ca scop desființarea românilor basarabeni și bucovi- 
neni ca națiune, a fost o politică de genocid. Chiar dela 
începutul ocupaţiei, națiunea română dintre Prut și Nistru 
a fost decapitată prin dispariţia în întregime a intelec- 
tualităţii, țăranii rămânând singurii reprezentanţi ai 
etniei româneşti. 


Act (tâlhăresc) de deposedare a ţăranului 
de pământu-i strămoșesc 


Orice împotrivire ocupanților devenise practic imposi- 
bilă, căci K.G.B.-ul a instiuit o supraveghere totală a 
populaţiei. Şi totuşi rezistenţa nu a încetat să se manifeste 
în toată perioada ocupației. Istoria rezistenței opuse de 
patrioţi colonizării și rusificării nu a fost scrisă încă și 
cercetătorii au un câmp vast de activitate în acest domeniu. 

Cu această ocazie adresez un apel către toţi oamenii de 
bună credință care deţin informaţii de orice fel în legătură 
cu rezistența împotriva ocupaţiei rusești, să le pună pe 
hârtie și să le expedieze pe adresa Asociaţiei “PRO BA- 
SARABIA ȘI BUCOVINA” — str. Alexandru Donici Nr. 32 
București (tel. 193126). 

Aici voi da doar câteva nume de patrioţi basarabeni 
care s'au împotrivit ocupației sovietice: 

SANDU BAIRAN, profesor din Chișinău. A organizat 
un grup de 17 oameni care desfăşurau activităţi de protest 
împotriva ocupației rusești. În 1949 a fost condamnat la 
moarte. Pedeapsa cu moartea i-a fost comutată pe 25 ani de 
muncă silnică. A murit în lagărul JH 385/7 din Mordovia; 

MOROŞANU din Bălți. A condus o organizație de 8 
oameni, în cadrul căreia îşi propunea să apere interesele Ba- 
sarabiei. În 1951 este condamnat la 25 ani de muncă silnică; 

ȘTEFAN PETRIN, din regiunea Cernăuţi, condamnat 
în 1951 la 25 ani de muncă silnică; 

ȘTEFAN CANTEMIR, care milita pentru interesele 
naţionale ale basarabenilor. Mort într'un lagăr de extermi- 
nare din Mordovia; 

CIOCÂRLAN VICTOR, student la Institutul de Me. 
dicină din Chișinău. Condamnat în 1952 la moarte pentru 
studierea operei politice a lui Eminescu. Pedeapsa Gu 
moartea i-a fost comutată la 25 ani de muncă silnică; 

MIHAI MOROȘAN, în 1966 condamnat la 3 ani de |a- 
găr pentru acțiuni studențești de protest împotriva mutării 
monumentul lui Ștefan cel Mare la periferia Chişinăului; 

MOROZIUC, lăcătuş la Fabrica de zahăr din Alexan- 
dreni. A arborat în ziua de 28 lunie 1966 tricolorul pe co- 
şul fabricii. Condamnat la 2 ani de lagăr; 

SIMION ODOBESCU, profesor din Dubăsarii Vechi, 
militant pentru cauza națională... Condamnat pentru a 
doua oară la 7 ani de lagăr cu regim sever, moare în 1972 în 
lagărul Nr. 3 din Mordovia la vârsta de 70 de ani etc. etc. 

În încheiere, doar câteva cuvinte despre procesul 
în care am fost condamnat şi eu. Nu sunt lipsite de interes, 
legat de aceasta, câteva date din biografia mea. M'am 
născut în 1940 în oraşul Reni din sudul Basarabiei. Când 
aveam doar 6 luni, familia mea a fost ridicată și deportată 
în Siberia. Am crescut în mediu rusesc rupt de originea 
mea. Am revenit în Basarabia în 1959, anul care a marcat 
începutul edificării mele asupra problemei basarabene. 

În 1967 căutările m'au adus în casa marelui basarabean 
PAN HALIPPA. În 1972 sunt arestat de K.G.B în cadrul 
anchetei legate de activitatea grupului de inițiativă pentru 
organizarea în Basarabia a Frontului Naţional Patriotic. 

Ancheta a fost declanșață în urma documentului 
pe care îl reproduc aici: 

“Stimate tovarăşe Andropov! 

La data de 12 lunie a.c. la Consiliul de Stat al R.S. 
România s'a prezentat cetăţeanul sovietic USATIUC 
Alexandr Vasilievici, născut la 23.02.1915, domiciliat la 
Chişinău str. Lomonosov nr. 24, posesor al pașaportului 
turistic nr. 482230 și a cerut să fie primit de tovarășul 
Nicolae Ceauşescu, motivând că dorește să expună '0 
problemă foarte importantă”. 

Cu această ocazie, numitul a lăsat un plic adresat 
Președintelui Consiliului de Stat care conţinea un material 
dactilografiat pe 6 pagini în care se vorbeşte despre acțiu- 
nile unor elemente din R.S.S. Moldovenească împotriva 
statului sovietic. USATIUC Alexandr Vasilievici nu a primit 
audienţă. 

Considerând că această activitate prezintă interes 
pentru organele sovietice de securitate, Vă remitem plicul 
și materialele lăsate la Consiliul de Stat al R.S.România. i 

Cu salut tovărășesc, Președintele Consiliului Securită- 
ţii Statului al Republicii Socialiste România, 


lon Stănescu” 
Nr. 14/006418 din 30.06.1970 


Ca rezultat am fost condamnaţi: Alexandru USATIUC 
— la 7 ani de lagăr cu regim sever şi 5 ani deportare în Sibe” 
ria; Gheorghe GHIMPU -— la 6 ani de lagăr cu regim sever; 
Valeriu GRAUR — la 4 ani de lagăr cu regim sever; Alexân” 
dru ȘĂLTĂIANU -— (într'un proces separat) — la 6 ani de 
lagăr cu regim sever și 5 ani de exil în Siberia. 

În încheiere ţin să-mi exprim ferma convingere că 
trecând prin iadul represiunii şi persecuțiilor am ieşit us, 
tari decât eram la început! 


Valeriu GRAUR 


._” 


CARTEA NEAMULUI 


Mioriţă laie, 
Rază de văpaie, 
Lacrimă de ploaie, 
Susur. de pâraie, 
Foşnet de zăvoaie, 
Zvon de acioaie, 
Zumzet de cimpoaie, 
Dangăt de baladă, 

| Cugetului roadă, 
Neamului meu radă, 
Piatră de dovadă, 
Codex și psaltire 
Că din amintire 
Până 'n nemurire 
Mai presus de fire 
N'a fost pizmuire 
Ci, cu prisosire, 
Leagăn de unire. 
Căci, precum ne zice 
Șoapta ei de spice, 
Sus, în munţii Vrancei, 
Lângă cei vulcani 
Născători de humă, 
Cei trei fraţi ciobani 
Unul moldovean, 
Unul ardelean 
Și unul muntean, 
Când incep să crape 
Mugurii “n vlăstare, 
Își urnesc agale, 
De pe la hota'e, 
Turmele de noatini 
Care, după datini, 
În cel ochi cu zarea 
Binecuvântarea 
Vin să le-o doinească 
Glia strămoșească... 


LITANIE 


lui Burebista 


Stejar bătrân 
Care te'mplânţi în ceruri, 
Slăvită fie umbra ta, 
Freamăte frunza ta, 
Precum în vârf 
i Aşa şi 'n val de grâul.. 
Doina noastră, 
Cea din toate vremile, 
Dă-ne-o nouă dangăt, 


_— 


Și ne iartă iertările noastre 
Precum și noi iertaţi am fost 


Doar prin moarte!... 
Fereşte de oarba ispită 


PERPETUUM DACICUS 
(concluzie la concluzia 
lui Zamolxe) 


Dacă paloșul se frânge 

Ne rămâne haiducia!.. 

Dacă moartea ne constrânge 
Ne rămâne veșnicial.. 


Ci dintr! însa, numai zâmbet, 
Ne-om întoarce spre-a convinge 
Că luceferii din suflet 

Nimeni nu ni-i poate stinge!.. 


Ne purtăm și munţii 'n spate 
De ne-o cere datoria, 

Dar cu-aceeași demnitate 

Ce cinstește omenia!.. 


Sorin GRAȚIANU 


CA UN TRĂSNET 


Un trăsnet ce ne cutremura 
țara. Programul de instrucţie dela 
centrul de cavalerie din Sibiu a fost 
întrerupt brusc. Sub castanii din 
curtea centrului, înconjurată de 
cazărmi vechi, am fost aliniaţi toți 
elevii într'o tensiune apăsătoare. 
Colonelul Munteanu, comandantul 
centrului, cu faţa crispată, cu ochii 
parcă topiţi în lacrimi, a apărut 
în fața celor zece plutoane. Pe 
faţa lui era o vădită revoltă. 

“Elevi, sub presiunea acordului 
semnat de forțele ce stau față 'n 
față pe grumajii Europei guvernul 
a fost constrâns, ca act de supremă 
înțelegere şi umilință a clipelor 
istorice prin care străbate ţara, să 
cedeze o parte din teritoriul ei, 
din acest pământ plămădit în 
milenii de sânge și strădanii... 

Cine vrea să se 'ntoarcă la vatra 
lui este liber să-și aleagă destinul, 
fiecare are dreptul să-și asculte 
glasul conștiinței, glasul strămo- 
şilor. Cei care vor să plece se vor 
prezenta imediat la birouri spre a 
li se întocmi formele necesare. 
Restul continuă programul. Atât 
am avut de spus, sunt prea zguduit 
ca să pot continua...” 

Printre camarazii apropiați Ra- 


Şerban Movilă, vlăstar chipeș dela Sa- 
dagura, descendent din răzeșii lui Ştefan, 
ne-a privit pe toți cu ochii înrouraţi, parcă 
vrând să ne ceară iertare. A păşit în rândul 
celor care urmau să părăsească școala și 
țara, grăind cu glas stins: 

“Vocea strămoșilor din vatra satului 
meu de răzeși mă cheamă la ei, n'am dreptul 
să șovăi, este pământul păstrat din generație 
în generaţie pe care-l iubesc din copilărie...” 

De Movilă s'a apropiat Filip Arbore: 

“Am copilărit pe lângă ruinele cetăţii 
Hotin. Şi de fiecare dată când mă 'ntorceam 
acasă eram urmărit de vocea de dincolo de 
mormânt a bătrânului hatman care, cu mus- 
trări aspre, parcă își îmbărbăta plăieşii împo- 
triva hoardelor străine. Vreau să mor acolo, 
lângă părinţii mei, lângă osemintele bunicilor 
și strămoşilor mei prohodiţi pe troparul 
istoriei...” 

Erau mărturii de credință, mărturii de 
arşiţa gliei. 

Și era acum cincizeci de ani. 

Unii au plecat mânaţi de dorul meleagu- 
rilor natale, alţii au rămas. Pierduseră elanul și 
bucuria vieţii. Se considerau printre străini, 
chinuiţi de gândul unui cămin părăsit, obse- 
dați de de chipurile celor dragi. 

Era exact acum cincizeci de ani... 


Ion MĂRĂCINEANU 


TELEGRAMĂ | 


Domnului 

Dr. Alexandru VAIDA VOEVOD 
Consilier Regal 

Președintele Camerei Deputaţilor 


BUCUREȘTI 


Nu-mi pot închipui ca D-voastră, 
care aţi obținut, la 1919, recunoaș- 
terea Unirii Basarabiei de la Puterile 
Antantei, să puteți prezida astăzi, 
în Parlamentul României, actul de 
cedare a acestei scumpe provincii, 
unei Puteri, care n'are nici un drept 
asupra ei. Nu trebuie să se găsească 
un Parlament, care să legitimeze faptul 
odios, pe care conștiința poporului 
nostru îl respinge cu ultima energie, 
în convingerea că războiul actual nu 
se poate termina cu călcarea în picioare 


Sudalma ce plânge mocnită, 

Şi ghioaga ce-așteaptă smerită 
Ca braţul s'o facă cumplită 

Și 'n duşman să mântuie 'n plin, 
Amin!.. 


du Voronca, un tânăr slăbuţ, fecior a dreptății și omeniei. 


dintr'o familie din Cernăuţi, plân- 
gea ca un copil părăsit. N'a ezitat 
nici o clipă: s'a decis să rămână, 


Onisifor GHIBU 


Cluj, 27 lunie 1940. 

MĂRTURIE 


Am trăit, personal și cu toată participarea sufleteacă, 
drama istorică a ţării și a poporului. Mă aflam la Chișinău, 
la Facultatea de teologie. 

Ajuns acasă, la părinţi, într'o localitate, Balotina, 
judeţul Bălţi, în seara zilei de vineri, 28 lunie, am auzit 
și eu la radio comunicatul guvernului cu ultimatumul 
Uniunii Sovietice și cedarea Basarabiei și a Bucovinei de 
Nord, aceasta drept despăgubire pentru cei 22 de ani 
de administrație românească din Basarabia, precum și 
condițiile evacuării românești din aceste provincii. 

A doua zi, sâmbătă 29 lunie — Sărbătoarea Sfin- 
ților Apostoli Petru și Pavel — dimineaţa, m'am despăr- 
țit de părinţi. Tata s'a dus la biserică, la rostul său, eu, 
cu o căruţă, am pornit spre Prut, devenit iarăși “râu 
blestemat”. Am trecut Prutul pe podul dela Braniștea- 
Ştefăneşti (judeţul Botoşani), unde nu ajunseseră încă 
armatele sovietice. La pod îmbulzeală descumpănită. Se 
retrăgeau unităţi militare româneşti și basarabeni cu 
căruţe. 

Din Moldova veneau numeroși evrei și basarabeni 
care se întorceau în satele lor. Podul era împărțit în două, 
la mijloc cu o barieră. Trecerile, însă, într'o parte și în 
alta, erau libere, fără nici o restricție, fără nici un con- 
trol. Am observat doar că evreii care treceau în Basara- 
bia erau deosebit de bucuroși și veseli! Mama m'a înso- 
țit până la bariera dela mijlocul podului. Ne-am îmbră- 
țișat, cu lacrimi, mama a făcut semnul Crucii ocroti- 
toare asupra mea, a privit în sus, a șoptit o rugăciune 
și a plecat. Eu am pășit în pribegie, dar în ţară liberă 
și între fraţi. Am stat în Ștefănești, duminică (30 lunie) 
și luni (1 lulie). 

Duminică au început să vină unităţi militare româ- 
nești care se înfruntaseră cu armata sovietică, care ne- 
respectând condiţiile ultimatumului a trecut Prutul 
și în părțile Dorohoiului!.. 

Am înţeles că incidentul, să-l numim așa, s'a petrecut 
în felul următor: diviziile şi regimentele românești se 
retrăgeau în ordine, până când la Herţa, dincoace de Prut, 
au văzut că, pe o porţiune de treizeci de kilometri, armata 
sovietică n'a mai ţinut socoteală de Prut, depăşindu-l! A 
fost oprită cu tunul și mitralierele, căzând la datorie și 
doi soldați români. 

La discuţiile cu ofiţerii, li s'a arătat rușilor pe hartă 
că au depășit Prutul. Ei au explicat că li s'a spus să înain- 
teze spre Carpaţi. Până la urmă au recunoscut că au 
greşit, dar nu s'au retras... 

Și dacă guvernul lui Gh. Tătărăscu a fost contra rezis- 
tenţei militare pentru Basarabia și Bucovina, cum era 
să lupte pentru “'un colț din Moldova” ca acel al Herţei. 
Rusia Sovietică a anexat și acest colţ,  carecuprinde 
11 comune, a trasat frontieră artificială și este tot acolo 
după 50 de ani! 

Este principiul ei de imperiu expansionist: să nu 
cedeze nimic din ceea ce ia. 

“Colţul moldovenesc dela Herţa” continuă să fie rană 
deschisă în trupul țării și astăzi. 

Preot Gheorghe CUNESCU 

Nicolae LUPAN: În legătură cu lăcomia rusească 
de teritorii străine, era bine informat și Carol al II-lea. 
Nu întâmplător, probabil, vizitând Londra și Parisul 
el trecu spre sfârșitul lui Noiembrie 1938 prin Germa- 
nia sub pretextul de a-i face o vizită unchiului său Fre- 
derich Hohenzolern. Cu acest prilej, el avu o întâlnire 
secretă cu Hitler căruia îi declara: ““România întotdea- 
una a fost pornită contra Uniunii Sovietice, însă din cauza 
că enormul stat rus ii era vecin — nu putea declara acest 
lucru fățiș”. 

Tot atunci, Carol avu o întrevedere și cu Găring 
care, potrivit însemnărilor zilnice ale lui Argentoianu, 
ar fi spus: “Germania e gata să garanteze României grani- 
țele sale. Nu numai spre Rusia, dar și spre Ungaria. Noi 
nu avem nici o legătură cu Ungaria. N'avem nici un interes 
să întărim Ungaria. 

Vă propunem garantarea graniţelor Dvs. și nu vă cerem 
în schimb să veniţi în ajutorul nostru. Nu vă cerem decât 
două lucruri: o declaraţie de prietenie care să ne asigure 
că nu ne veţi ataca — și o convenţie economică pe baza 
unui plan de mai mulţi ani...”. 

Situaţia ţării noastre nimerite între nicovala ruseas- 
că şi barosul nemţesc, devenea insuportabilă. O solu- 
ție, totuși, trebuia găsită. La alegerea ei rolul decisiv 
l-a jucat duplicitatea Parisului și Londrei. Anume acea- 
stă duplicitate ne-a adus până la urmă ţara de partea 
Germaniei. 

Într'una din vizitele sale dela Berlin, Gafencu a fost 
întrebat de Găring: “În ce mod englezii pot veni la voi 
în caz de război?” Diplomatul român răspunse: "De ce 
m'ar îngrijora aceasta? Dacă rușii vor năvăli asupra noastră, 
eu știu că voi sunteţi gata să ne luaţi apărarea — numai 
ce m'ați asigurat de aceasta. Dacă ungurii vor porni asupra 
noastră, o vom scoate singuri la capăt. Cine dar, în aseme- 
nea caz, ne va ataca?” 

G6ring surâse și căzu de acord cu dovezile lui Gafencu, 
care înțelegea că “este periculos de a fi în relații dușmă- 
noase cu Uniunea Sovietică”. Întors în ţară, Gafencu 
declara: “Nici un fel de alianțe împotriva Germaniei, 
nici un fel de afaceri cu Uniunea Sovietică”. 


FRUMOȘII ANII MEI BASARABENI 


Viața — ca un chiot de podgorii — 
Privighetori în frunza crudă-a verii, 
Și aurul din cearcănul pus serii, 
Îți umezesc și-acuma ochișorii. 


Plutim prin anii dulci basarabeni! 
Miresmele de stepă ne-ameţesc. 
E limpede tot traiul câmpenesc 
Și luna adormită prin poieni. 


Pe-aici mi-am pârguit în febră visul 
Sub freamătul și fructele de soi, 

De mă tot trage dorul înapoi, 
Precum o apă-și trage 'n fund ucisul. 


Mă tot visez în car cu moldoveni 
Și codrii mi se zbuciumă în piept. 
Din sanctuar toți anii mi-i deștept, 
Frumoșii anii mei basarabeni! 


Octav SARGEȚIU 


ȘTIUTUL ZVON 


Voi adormi sub geana zării 
acestui plai neasemuit 

să tot aud freamătul ţării 

în frunză, 'n ram, în vechiul mit. 


Nu m! or desparte drumuri grele 
de-acei pe care i-am iubit 

cu aripa visării mele, 

cu cântecul, ades doinit. 


Ci, contopită 'n lutul gliei 

cu urna osului străbun, 

voi duce 'n ţărmul veșniciei — 
știutul zvon din drag cătun. 


Ludmila MODVAL 


ECOURI ÎN PRESA STRĂINĂ 


Doresc să arăt că ultimatumul sovietic despre care 
vorbim azi a avut răsunet în toată Europa. Într'o co- 
respondenţă din Londra, cu data de 30 lunie 1940, trans- 
misă prin Agenţia Rador, se spune: '“'Nota generală a 
tuturor articolelor apărute în presa engleză este că Ro- 
mânia a fost silită să accepte ultimatumul sovietic în 
conjunctuia giea in care se află”. Presa engleză publică 
articole în care se subliniază că Basarabia a fost totdea- 
una românească. lar ziarul “Evening Standard” afirmă 
că “trupele sovietice au înaintat în unele locuri peste 
linia convenită”. 

Ziarele italiene “'Messagero”' și “Piccolo” descriu 
la rândul lor refugierea populaţiei în interiorul ţării. 
Acesta din urmă, intr'un articol publicat la 1 lulie 1940, 
scrie: “De ieri, întreaga Basarabie, care-și trage numele 
din voievodala familie a Basarabilor — şi o bună parte 
din Bucovina, acea “dulce Bucovină, veselă grădină” 
cântată de poetul Vasile Alecsandri, nu mai aparţine 
României... A se opune armatelor moscovite, ar fi fost 
desigur o întreprindere disperată, pe care regele Carol 
al II-lea și colaboratorii săi au preferat — pe bună drep- 
tate — să nu o înfrunte... Singura și izolata Românie 
a cedat exigențelor puternicului vecin, acceptând sacri- 
ficiul a două provincii bogate”. În încheiere 'Piccolo” 
scria că “Prestigiul poporului român nu este nicidecum 
scăzut din această supremă și dureroasă dramă”. 

Ziarul '“Observatore Romano”, oficiosul Vaticanului, 
publică în ziua de 2 Iulie 1940 un articol în care arată că, 
începând cu secolul XIII Basarabia făcea deja parte orga- 
nică din provincia Moldova, fiind cedată în mod arbitrar 

la 1812 Rusiei de către Turcia. Autorul scrie că deşi Rusia 
a încurajat colonizarea Basarabiei cu elemente eterogene, 
totuși după mai bine de 100 de ani de stăpânire rusă, 
75% din populaţie era română. Mai departe ziarul constată 
că “şi în Bucovina minoritatea rusă este absolut neînsem- 
nată, după cum recunoaște însăşi Moscova”. 

Tot în legătură cu acest tragic eveniment din istoria 
țării noastre, cunoscuta scriitoare elvețiană Noelle Roger 
scrie un impresionant articol în “'Gasette de Laussanne” 
sub titlul “'Basarabia pământ românesc”. 

Autoarea îl citează pe scriitorul rus Ciușbuischy, 
care mărturisea că în 1863 a găsit în Basarabia, “în afară 
de 70.000 de ruși risipiţi în provincie, o populaţie majo- 
ritară de români, care nu știau deloc rusește şi cărora 
limba rusă le era impusă de polițiști prin cnut şi sfărâ- 
matul măselelor”. 

Continuând istoria provinciei noastre, Noelle Roger 
arată că în 1878, uitând de ajutorul dat de români la 
asaltul Plevnei, “'imperiul rus a pretins cele trei districte 
din sudul Basarabiei, dându-le în schimb Dobrogea, re- 
giune ingrată, fără arbori, fără apă potabilă, adăpos- 
tind numai câteva sărmane sate tătărăști, ale căror că- 
suțe de lut se confundau cu pământul”. După ce își ilus- 
trează afirmațiunea prin câteva citate din Ovidiu, au- 
toarea scrie că “plângând Basarabia, românii transformă 
Dobrogea”. 

Un alt ziar elvețian “Tribune de Geneve” publică 
un articol sub titlul “'Noul Anschluss”, în care se vorbește 
de evenimentele din 1917 din Basarabia, despre Sfatul 
Țării ce cuprindea reprezentanţii autentici ai poporului 
Și care au proclamat în luna Decembrie 1917 Republica 
Democrată Moldovenească...” 

În ziua de 1 lulie 1940, agenţia TASS transmite un 
lung articol apărut în ziarul “Izvestia”, în care se ocupă 
de problema Basarabiei și Bucovinei de Nord: “Chiar şi 
în această situație URSS continuă a duce o politică de 
pace. Ea nu a voit să ridice sabia pentru a înlătura o nedrep- 
tate evidentă. Uniunea Sovietică a hotărât să lucreze 
prin metode pașnice și în chestiunea Basarabiei și Buco- 
vinei de Nord. Ziarul arată că “'soluția paşnică a diferen- 
dului sovieto-român a înlăturat o nedreptate istorică și 
că predarea părţii de nord a Bucovinei, compensează 
într'o anumită măsură prejudiciul suferit prin deținerea 
timp de 22 de ani a Basarabiei”'. Unde dai și unde crapă! 

În încheiere “Izvestia”' subliniază că “lichidarea dife- 
rendului sovieto-român este cea mai bună ilustrare a 
metodelor paşnice pe care le folosesc sovieticii'!. Ce tupeu! 

Într'un editorial semnat de deputatul Abidin Daver, 
ziarul turcesc ''Ikdan” scrie: “'România nu a putut acţiona 
în felul Finlandei. Luând armele, Finlanda se bizuia pe 
ajutorul Societăţii Naţiunilor, pe ajutorul Angliei, Fran- 
ței, Americii și al Statelor Scandinave. Nici un ajutor însă 
nu i-a venit. După o rezistență eroică, ea a trebuit să 
accepte a negocia cu Rusia, dându-i mai mult decât ceruse 
aceasta la început. 

România se găsea într'o situație mult mai grea decât 
cea a Finlandei; nu numai că era izolată, dar era și înconju- 
rată de țări ostile, iar Înțelegerea Balcanică n'ar fi interve- 
nit pentru Basarabia sau Bucovina. Turcia declarase în mod 


public că nu va lua parte la nici o acțiune armată contra 
Rusiei Sovietice, iar în ce privește țările garante — Anglia 
şi Franţa, România nu se putea sprijini pe ele în actualele 
împrejurări” (''Timpul”' nr 1138 din luilie 1940) 


Cranâg! 
Şreao: 


io prea 


„.„„Ne oprim aici cu ecourile presei strâine, aducand in 
încheiere sfârşitul unui articol, consemnat de “Timpul”! din 
29 lunie 1940: “Cu inima înălțată către Dumnezeu... cu 
gândul către veacurile de suferință și de izbândă ale stră- 
moșilor și părinţilor noștri, să ne adunăm umăr la umăr, 
voință lângă voință și să înfruntăm furtuna (care mai bate 
încă) ca un popor ce nu-și clatină încrederea și nădejdea în 
viitor”. 


Preot Prof. Sergiu C. ROȘCA 


CÂMPIA MEA 


Câmpia mea basarabeană, ieri — 
Râdeai la soare ca un prunc în fașă. 
Moldoveneasca doină pătimașă, 

Te 'nvăluia în sfinte mlădieri!.. 


Azi n'ai arniciul dulce pe cămașă, 

Nici cușma nu-ți mai e ca la oieri; 

Porți în priviri tristețe şi dureri, 

lar pe spinare urme de cravașă!.. 

O, românească VATRĂ de pământ! 
De-atâtea ori prin timp ne-ai fost răpită; 
De-atâtea ori nici ultimul cuvânt 

Nu ţi s'a dat când fosta-i osândită. 
Rostește-ţi graiul chiar și din mormânt — 
Basarabeană brazdă răvășită!.. 


1987 Ion BURCĂ 


BUCOV 


“Dulce Bucovină 
Veselă grădină” 
Cum mi te-ai pierdut, 
Din al meu avut 
Cum te-a sfârtecat 
Răul cel turbat, 
Cum aţi rămas voi 
Fără prag şi oi, 
Argaţi la străini 
Mânca i-ar de câini. 
Oamenii cei buni 

Și ai lor străbuni 
Robi ai lui Stalin 
Plinul de venin. 


INĂ 


Din a voastră vatră, 
Zac încremeniţi — 
În pământ zidiţi. 
Ascunșşi în pământ 
Fără de cuvânt 


Dar tu nu te teme 

Va veni o vreme 
Când din nou suna-va 
Cornul dela Dava, 

Și atunci români 
Veţi fi iar stăpâni. 
Codrii tăi suna-vor, 
Neamurile, cânta-vor, 
“Veselă grădină 


Bourii de piatră Dulce Bucovină”. 


1988 Gellu CARAZA 


HERŢA E A NOASTRĂ... 


Vântul nou de libertate care suflă și în Europa de 
Est, ne dă şi nouă Românilor de pretutindeni dreptul 
la demnitate umană și dreptul la o democraţie reală spre 
care încercăm să ne îndreptăm cu toții. 

În acest context și în așteptarea a ceea ce se va stabili 
în cadrul viitoarei Case Comune a Europei, nu găsim 
deocamdată aici locul potrivit pentru a pleda pentru modi- 
ficarea unor frontiere total nedrepte și artificial stabilite. 

Cu toate acestea, dacă ne este permis să ne gân- 
dim la ţinutul Herţa, acel mic colțișor de pământ pur 
românesc, care n'a fost nciodată de-a lungul istoriei sub 
vreo ocupație străină și în care din “'greşeală”' au intrat 
în 1940 trupele sovietice, trebuie să arătăm acuma că 
după 50 de ani de ocupaţie o asemenea greșeală de tip 
stalinist, ar merita să fie luată în discuţie într'un dialog 
întreprins la nivelul cel mai înalt. De altfel din respectul 
pentru adevăr, retrocedarea unui teritoriu de câţiva km 
pătraţi (este vorba de 9 comune) de către un Stat care 
cu o suprafață de 22.000.000 km. p. ocupă primul loc 
pe glob, n'ar fi un prea mare sacrificiu şi n'ar știrbi cu 
nimic prestigiul de care se bucură în lume marea noastră 
vecină. 

Pe de altă parte, ca Români, avem fiecare dreptul și 
datoria să ne afirmăm ființa românească comună cu 
fraţii noştri Bucovineni şi Basarabeni şi să fim astfel ală- 
turi de ei cu toate drepturile la o cultură și limbă româ- 
nească. 

Drepturile pe care noi aici le oferim etniilor de orice 
nație din țara noastră le cerem şi pentru fraţii noştri 
români de pe meleagurile românești dintre Prut și Nistru- 

Sunt drepturi elementare, firești, ce deschid căile 
unei reale înțelegeri între oameni care trăiesc și muncesc 
împreună. 

În recâştigarea acestor drepturi am fost, suntem 
și vom fi alături de frații noştri din Bucovina și Basarabia. 


Dr. lon GHERMAN 


Cu 


COMUNICĂRI PRI 
“SOARECI ÎN... GURA MOTANULUI” 
Toma JALBĂ 


Îmi pare foarte rău să consider, dar noi, românii din 
Transnistria, trăim astăzi în condițiile unei adevărate colo- 
nizări. Ei, colonizatorii, nu sunt alții decât cei care au 
scuipat în tot ce poate fi mai scump și sfânt pentru un om 
— în Patrie, în mamă, pe care le-au lăsat în voia soartei. 
Și au venit să se “impună” pe pământul nostru. 

În mod ciudat ei au devenit deținătorii funcţiilor- 
cheie în toate organizațiile și instituţiile de aici. 

Nu știu, dar cred că foarte mulţi dintre noi nu-i în- 
țelegem și nu-i vom înțelege niciodată. Căci foarte mulți 
dintre noi pur și simplu nici nu ne putem imagina cum 
se poate să-ți lași casa părintească și să pleci 

Venind în casa noastră, în Moldova, ei au început să 
ne „înveţe'” a scrie, a citi, a gândi, a trăi după legile lor. 
Sfidându-ne, mințindu-ne, ignorându-ne, scuipând în tot 
ce avem mai de preţ, ei au vrut să scape de noi. Tiras- 
polul de azi este rezultatul activității lor de multe decenii. 
Ei chiar și acum se bat cu pumnii în piept, numindu-se 
internaționaliști, patrioți și... eliberatori. Şi mă gândesc: 
să fi ajuns ei oare la un asemenea grad de perfidie sau 
nu-și mai dau seama ce este omenie, bun simţ. 

Desigur, ce să mai discutăm, cine suntem noi pe 
lângă “internaţionaliștii”' de ei, care cunosc o singură 
limbă? Și credeţi că aș mai pune la îndoială faptul că ei 
sunt eliberatori; atunci când de 70 de ani incoace ei elibe- 
rează Transnistria... de tot ce este moldovenesc? 

Dar, neîndoielnic, ei nau putut să se “elibereze” 
până la capăt, fiindcă cei care au mai rămas s'au trezit din 
somnul lor... de frică. Astăzi noi, moldovenii din Trans- 
nistria, cei care mai trăim pe pământul nostru, cerem 
dela Guvernul Republicii luarea unor măsuri radicale în 
vederea apărării noastre în fața acțiunilor ''internațio- 
naliștilor” de aici, care devin tot mai agresivi. 


[i 


Julieta TUTUNARU 


Stejarul lui Ştefan cel Mare și Sfânt 


N 

CORESPONDENŢĂ 
ȘI NOI SUNTEM ROMÂNI 


Am hotărât să vă împărtășesc câteva gânduri cu 
privire la noile inițiative în privința îmbunătăţirii condi- 
țiilor socio-culturale în care trăiesc în Sudul Basarabiei 
(azi regiunea Odesa) românii. 

Ne frământă tot mai mult faptul că toate schim- 
bările care se produc astăzi în Basarabia răzbat cu greu 
(sau nu răzbat de loc) în părțile noastre. Bine spunea 
conducerea F.P.M. într'o declaraţie, că istoria nu așteap- 
tă, dar numai cu această constatare lucrurile nu pot fi 
schimbate. 

Copiii noștri nu mai cunosc rădăcina neamului, pentru 
că studiază istoria ținutului basarabean prin prisma viziunii 
“oneștilor”” savanți ucraineni și ruși. Ba chiar, nu demult, 
gazeta raională “'Znamea Communizma”' scria că, cică, 
chiar și legendarii eroi Gr. Kotovski și M. Frunze se pronun- 
țau pentru ca nu numai Basarabia, ci și... Moldova în 
întregime să intre în componența Ucrainei. Asta este 
opinia... A.Ș. a Ucrainei. 

Pe de altă parte, însă, noi am citit în unul dintre 
numerle revistei “'Orizontul”' articolul “Oamenii din Sud”, 
unde se spune că de când Dunărea a ajuns să aibă ma- 
luri “'ucrainene”', de atunci noi, populaţia băștinașă a 
acestei regiuni, am ajuns într'un hal fără de hal în pri- 
vința conștiinței noastre naționale, a vestigiilor noastre 
istorice. 

Noi, moldovenii din satul Vădeni (azi Krutoiarovka), 
vedem acum perspectivele noastre în culorile cele mai 
cenușii. Ne punem, bunăoară, întrebarea: cum vor putea 
oare copiii noștri să studieze în instituţiile de învățământ 
superior din Basarabia, dacă nu vor cunoaște grafia latină? 
Căci, deocamdată, conducerea raională, precum și cea 
regională, nu prea vin cu iniţiative în acest sens. Deși 
dorința noastră e cunoscută. 

Știm că la Moscova o comisie parlamentară a examinat 
problema pactului Molotov-Ribbentrop și a protocoalelor 
secrete semnate în 1939. Dar nu cunoaştem rezultatele 
la care s'a ajuns. În schimb una o știm bine: numai 
în reunirea cu Moldova vom găsi ca- 
lea propășirii noastre. 


A. FURTUNEL 


O PROPUNERE 


CA MEMBRU AL “PRO BASARABIEI ȘI 
BUCOVINEI” PROPUN CA TOATE ÎNTRUNI- 
RILE PUBLICE, COMEMORĂRILE, COLOCVII- 
LE DIN CADRUL ASOCIAȚIEI NOASTRE SĂ 
SE ÎNCHEIE CU “HORA UNIRII” CÂNTATĂ 
DUPĂ UN DISC DE ÎNTREGA ASISTENȚĂ. 


Mircea BUDACU 
Herţa 


NOI SĂ DECIDEM! 


Cu mare durere în suflet am citit noi, învățătorii din 
satul Staroselie, articolul “Moldovenii din Ucraina” din ca- 
drul rubricii *'Pământurile suferinţei noastre“. Este răscitit 
şi de către consăteni. Noi nu cunoaștem adevărul. Nu-l cu- 
nosc nici moldovenii din alte sate ale raionului Tarutin. In- 
tenționăm să ducem articolul la redacţia ziarului raional 
“'Znamea truda'', care a publicat deja o sumedenie de arti- 
cole despre bulgari și găgăuzi. Unul dintre autori susținea 
că găgăuzii sunt băştinaşi pe acest pământ şi termina cu 
“explicația-chemare”” cum că Basarabia înseamnă... ''vpe- 
reod arabi”' (înainte, arabi!)... Nici mai mult, nici mai puţin. 
lată ce hrană pentru suflet luăm din ziarul raional. 

La festivalul raional al artiștilor amatori, colectivul 
nostru (22 de elevi) a fost trimis să concerteze ''moldo- 
venește''... în sala de sport, pe când delegaţiile din alte 
sate, de pildă, din cele bulgărești, și-au prezentat progra- 
mele pe scena casei de cultură. În sala de sport luau prânzul 
oaspeţii sosiți la festival. 

Oamenii din sat ani de-a rândul erau abonaţi de către 
organizatorii de partid din sat sau de către cei dela poştă 
la diferite ziare și reviste ucrainene și rusești, numai nu la 
cele din Basarabia. Celor care se interesau, li se spunea că 
există dificultăți în această privință. 

Biblioteca sătească nu are îndeajuns literatură moldo- 
venească și nici vreo revistă sau vreun ziar dela Chișinău. 
Lucrătoarelor dela bibliotecă li s'a interzis să facă vreo 
inscripţie pe rafturi în limba moldovenească. Totul este 
scris ucraineşte și rusește. 

La școală nu avem suficientă literatură, manuale în 
limba moldovenească, nu avem deloc material didactic 
și ilustrativ. 

În genere, suntem rupi de lumea culturală din Moldo- 
va. Am vrea să ne viziteze cineva dintre scriitori, artiști etc. 

Cei din raion, după ce au aflat că am adunat semnături 
pentru a cere trecerea satului nostru în componența Re- 
publicii Moldova, ne-au permis să scriem la școală (clasa 
| și a Il-a) cu caractere latine. Mare pomană după atâta 
umilire în fața vizionarilor noștri conducători. Dar noi nu 
mai vrem să depindem de ei, vrem noi să decidem asupra 
soartei noastre. 

Nicolae V. BURDUJA 


ÎN GRAIUL STRĂBUNILOR 


La începutul lunii curente copiii români din regiunea 
Cernăuți au avut bucuria prilejuită de întâlnirea cu eroii 
poveștii lui lon Creangă “Ivan Turbincă” în cadrul spec- 
tacolelor susținute de colectivul teatrului-studiou de 
păpuși '“Guguţă”” din Chişinău. 

Primii care au Vizionat acest spectacol au fost elevii 
şcolii medii din Ostriţa, Hliboca. Vasile Rusu, artist emerit 
din R.S.S.M. şi actorul Vasile Mocanu le-au dorit tinerilor 
spectatori tradiționalul “La mulţi ani!” și succese în studii, 
în însuşirea grafiei latine etc. 

Prin măiestria lor demnă de toată lauda actorii au reu- 
şit să prezinte spectacolele la un înalt nivel profesionist. 

Astfel, elevii a 22 de școli cu limbă română de predare 
au avut ocazia să audă pentru prima dată pe scenă actori 
profesionişti vorbind în graiul străbunilor. 

Aprecierile spectatorilor au fost deosebit de favo- 
rabile. Ropotul aplauzelor nu mai inceta. La termina- 
rea spectacolelor pe scenă urcau învăţători de limba 
şi literatura moldovenească mulțumind din tot sufletul 
pentru clipele de emoționante trăiri oferite de către actorii 
chișinăuieni. 

Am vrea să sperăm că asemenea întâlniri cu colecti- 
vele teatrelor profesioniste chişinăuiene vor deveni în 


curând tot mai frecvente. 
Nicolae MARINȚAC 


Carapciu, Adâncata 


CETALE A ALBA 


Of, de-ar învia acuma Ştefan-Vodă să te vadă 

Cum duci doru 'nstrăinării pe pământul ţării sfânt, 
Cum din gloriile tale vin uitările să roadă 

De suspină pârcălabii şi se vaietă 'n mormânt. 


Cum din numele tău falnic a rămas o umbră smeadă, 
lar din scutul tău de piatră s'a ales doar un cuvânt... 

Of, de-ar învia acuma Ştefan-Vodă să te vadă 

Cum duci doru “nstrăinării de pământul ţării sfânt! 


Însăși marea pare-aicea o necuntenă dovadă 

Cum că domnitorul luga i-a bătut pe genovezi 

Şi-a salvat pământul dacic de rușine și de pradă. 

L-a salvat? A fost odată... Nici nu-ţi vine, zău să crezi... 
Of, de-ar învia acuma Ştetan-Vodă să te vadă! 


lon ANTON 


FRAȚI BASARABENI, 
FRAȚI BUCOVINENI ŞI HERȚENI, 
FRAȚI ROMÂNI DE PRETUTINDENI 


Problematica teritoriilor româneşti ocupate pe seama 
odiosului tratat Molotov-Ribbentrop îşi găsește originea 
în mărturiile trecutului și rezolvarea cea dreaptă în pers- 
pectiva viitorului. 

Aici, la acest colocviu al doliului național “bătrânii“' 
noștri din Pro Basarabia-Bucovina și-au indeplinit cu priso- 
sinţă datoria, aducând din nou la lumina zilei mărturiile 
lor cutremurătoare din trecutul pe care ei înşiși l-au trăit 
în luptă cu suferinţa. 

Dar viitorul — speranța — fost-a deopotrivă de bine 
reprezentat? 

La prima vedere — nu! 

Căci viitorul înseamnă tineret și de resortul acestuia 
este dinamica rezolvării problematicii tuturor ținuturilor 
românești ocupate. Şi iată, privind la noi cei prezenți 
la tribună ca și în sală, s'ar putea afirma de către unii 
că tinerii sunt aproape absenți. 

Dar cei care au urechi de auzit şi ochi 
bine — ştiu cu certitudine că nu este așa. 
neretul român este prezent aici alături de 


de văzut ştiu 
Ei ştiu că ti: 
noi, bătrânii 


mărturiilor, în număr atât de mare încât întreagă această 
aulă universitară — poate cea mai mare din Țară — nu-i 
poate cuprinde. 5 

În sprijinul acestei declaraţii pot să vin cu probe 
evidente din oricare domeniu de valoare a vieții noastre 
contemporane; dar pentru că mă aflu aici la tribuna unei 
asociaţii culturale prin excelență, mă voi limita doar 
la câteva citate din folclorul de cea mai recentă dată 
şi creat în întregime în anonimat de tineretul român munci- 
toresc şi intelectual, folclor recitat şi cântat de acesta 
în auzul și văzul nostru în marea aulă boltită de cerul 
liber al Universităţii din Capitală. 

Cânta mai acum zece zile acel tineret astfel: 

.„.Doamne, ocrotește-i pe Români! 

Pentru vechile hotare 

Pentru România Mare 

Doamne, ocrotește-i pe Români! 
Şi mai cântau ei uneori şi așa: 

Hai să dăm mână cu mână 

Cei cu inima română 

Hai la Prut și cu grăbire 

Să-l secăm dintr'o sorbire! 

ȘI-I vom seca într'adevăr, și în curând! Dar nu cu para 
și focul vreunor instrumente nucleare sau nenucleare. 
Nu avem și nu vrem astfel de monstruozităţi! Să fie ele de 
sufletul celor ce le țin ascunse și pregătite pentru asuprirea 
Popoarelor! 

Noi vom seca Prutul precum am secat și Milcovul: 
cu duhul gurilor noastre, rostitoare de adevăr și cu puterea 
conștiinței noastre naţionale întemeiată pe şi numai pe 
Dreptate. 

Pe dreptatea Drepturilor fundamentale și universal 
recunoscute ale Popoarelor, Omului și Cetăţeanului, 
consfințite de buna credință a întregii lumi civilizate. 
Aşadar şi pe respingerea nedreptelor tratate de teapa 
Molotov-Ribbentrop, impuse de reaua credință institu- 
ționalizată a unora dintre puternicii vremii. 

Acesta este mesajul folclorului de curând creat de 
tineretul român universitar și muncitoresc. El stă drept 
certă şi sfântă dovadă că tineretul Țării se află și el 
aici, prezent în spirit alături de noi pentru a întruchipa 
din amarul mărturiilor noastre alte şi alte cântece ale 
Speranței românești. 

Drept care vă propun ca toţi aceşti mulți și anonimi 
Creatori ai acestui proaspăt folclor să fie declarați acum 
și aici membri de onoare ai Asociaţiei culturale “Pro 
Basarabia și Bucovina” și ai celorlalte asociații de cultură 
Ce au ca ideal o Românie pe atât și numai pe atât de mare 
pe cât este și măsura Drepturilor fundamentale ale Popo- 
Tului român. 

De ce însă acești tineri creatori nu se află și fizic 
prezenți aici și unde sunt ei şi exponenții lor acum, am să 
9 spun altundeva dela o altă tribună, decât una culturală. 
O voi face chiar de ar fi să ajung şi eu tot acolo pe unde 
Zac trupurile acelor tineri creatori de istorie și salvatori 
a! demnității neamului nostru. 

Până atunci mai cred a fi de datoria mea să vă redau 
“N ultim citat folcloristic tineresc: 

Mai bine haimana decât trădător! 
Mai bine huligan decât dictator! 

Frați români de pretutindeni: privegheaţi şi vă rugaţi 
ca acest dicton al tinereţii să vă rămână în conștiință 
pe veci! 

Așa să ne ajute Dumnezeu! 


Ion PUIU 


CUVÂNT DE ÎNCHEIERE 


lubiți compatrioți, îngăduiți-mi ca scurtul meu cuvânt 
de încheiere privind cei 50 de ani de înstrăinare a ținutului 
dintre Nistru și Prut, plus cel al Herţei, plus Transtisia 
să-l dedic românismului acestor frânturi din trupul Ţării- 
mame rupte. 

Frânturi lipsite dela '40 încoace de cele mai elementare 
libertăţi democratice și naţionale în urma instaurării cu 
forța armată a celei mai degradante molime a omului și ce- 
tăţeanului, molimă care a fost și mai rămâne comunismul. 

Un comunism abject, incurabil care ne-a pălit şi pe 
noi românii, alterând și strâmbând tot ce a fost bun și 
drept între fraţi, încercând să ne ia “și grai și pită”', cum 
constată cu durere Grigore Vieru în scrisoarea sa din 
Basarabia pe care le-o trimite la 26 Mai 1990 fraţilor 
de peste Prut, scrisoare din care voi desprinde aici doar 
două strofe: 


În vremea putredă și goală 
Pe mine, frate, cum să-ţi spun, 
Pe mine m'au minţit la școală 
Că-mi ești duşman, nu frate bun. 


Din Basarabia vă scriu 

Dulci fraţi de dincolo de Prut, 
Vă scriu cum pot şi prea târziu, 
Mi-e dor de voi şi vă sărut...” 


E ca un ecou al rugii de acum trei sferturi de veac a 
lui Sergiu Cujbă: “'O, Doamne, stăpân al vieţii, Părinte / 
Ce lumi ai zidit din nimic / Ascultă duioasa mea rugă 
fierbinte, / Ce-acuma spre tine ridic: / Păstrează, o Doam- 
ne, străbuna moșie / Precum în trecut o păstrai / Și lasă, 
ca ruga-mi deacuma să-ţi vie / În scump strămoşescu-ne 
grai. / Destul am tăcut cu călușul la gură / Destul cu 
altaru 'n lăcăţi. / Ne mântuie, Doamne, de-a patimei 
sgură / Şi blândul tău har să ne-arăţi...“” 

Și Sergiu Cujbă continuă: “Ridică-ţi fruntea, moldo- 
vene, / De sub zăbranicul greoi, / Sub care dorurile tale / 
Tânjeau ca florile sub sloi; / Sub care a sufletului vlagă / 
Zăcea ca 'n negru ţintirim, / Și-ţi tulbura perfid izvorul / 
Din care 'n veci ne re 'noim. / Căci noi suntem un trup 
și-un suflet / Pătrunși de-același gând şi dor / Copii ai 
Patriei iubite / Dintr'o tulpină și-un izvor...” /. 

Un cuvânt de plecăciune merită și Porfirie Fală, 
harnic învăţător dela 1917-1918 ce umbla cu un furgon 
din sat în sat, “luând cărţile rusești dela şcoli și punând 
în locul lor cărți românești împreună cu steagul tricolor 
al neamului nostru”. 

Institutor cu renume, deputat și senator în parlamentul 
dela Bucureşti, Porfirie Fală fi aprindea prin scrierile sale 


mai ales pe cei dela coarnele plugului ce se clănțăneau 
între ei: ''Ce oameni suntem noi, Moldovenii ăștea, că cine 
ne poate apuca, aceluia suntem?.. Oameni buni, suntem 
și noi oameni și apa trage la matca ei, iar noi, moldovenii, 
trebuie să tragem la matca noastră, la Moldova...” 

Contrapunând rușilor “latina gintă ca regină într'ale 
lumii ginte mari“', unul din eroii lui Fală constată: “'Ro- 
manii, strămoșii noștri, numai morți își dădeau steagul 
din mână, nu ca rușii, care se încălțau la ''slobodna” cu 
steagul lor, ca şi cu o obeală și puneau icoanele pe foc. Și 
dacă au făcut așa, i-a bătut și Dumnezeu cu aceea că și-au 
pierdut țara și au ajuns de râsul lumii...” 


Râs cu piâns inlăcrâmat după tol ce-a fost oda... 


După cum, sub comunism, s'a făcut de râs și țăranul 
nostru drag căruia Nicolae Dabija îi adresează rânduri 
de cea mai tristă memorie: “...Țăranul nostru, domnul 
nostru sfânt — / istoria mai stă să-l pomenească — / răs- 
coale a făcut pentru pământ, / c'acesta azi să nu-i mai 
trebuiască. / Sate din Codru, sate din Bugeac, / cu case 
mai bătrâne și mai noi, / cum aş putea și ce-aș putea 
să fac / să vă aduc țăranii înapoi?! / Să fie iară larma 
veche 'n sate / și împreună cât n'o fi de greu, / să co- 
rectăm această nedreptate / ca pe-o greșeală a lui Dum- 


nezeu. / 

Dreptate care, cu voia aceluiași Dumnezeu, cine 
ştie cât va mai dura, cu complicitatea tacită a lumii zis 
libere, în timp ce natura bogată a Basarabiei, clima caldă, 
fertilitatea neîntrecută a solului ei atrag tot felul de oaspeţi 
nepoftiţi, în primul rând ruși, de a se stabili cu traiul la 
Vadul-lui-Vodă, la Valul lui Traian, la Valea Cosminului, 
la Hotin şi până în creștet de Carpaţi!.. 

Mică cum este, Basarabia e silită să dea Moscovei 
o treime de struguri din așa zisa producţie unională, 
o cincime de vinuri, o treime de tutun, moartea copiilor 
scoși cu forța la ruptul şi înşiratul pe sfoară a frunzelor 
de această plantă otrăvitoare, opt procente de fructe, 
şase procente de ulei şi zece procente de porumb!.. 

Vorba din bătrâni: boii ară și caii mănâncă. Dar și 
din vorba asta n'a mai rămas nimic: caii, sărmanii, au 
ajuns raritate de muzeu. lar de plug înjugat, generaţiile 
în creştere nici nu mai știu. 

Ce face însă un rocot de tractor rusesc hodorogit 
şi pierdut în larg nesfârșit de arătură, fără suflet de om pe 
ea, fără haturi şi răzoare pestrițe, pe lângă bourenii din 
poveste care la auz de Doină arau ţelină și moină și cu 
vorba de “hăis-cea înflorea deal şi vâlcea?”' Unde ești, 
plugar român, de neam harnic, neam creștin?!.. 

lar Vasile Posteucă, ca pribeag pe continentul ameri- 
can, îi închina lui Aron Cotruș, un alt pribeag, trei strofe 
intitulate și ele “Pribeag'', din care o s'o rețin aici doar 
pe ultima: “De-o fi un ceas și noi nu-l vom pricepe / Și 
ne-om lăsa moșia la străin, / Ne mânce cânii inima prin 
stepe... / Acum și'n vecii vecilor, amin!.. / 

Veni-va, totuși, o primăvară, Basarabia mea, când 
feciorii tăi, mic—mare, tânăr și bătrân, vor simţi nevoia 
strângerii rândurilor întru aducerea ta la sânul Patriei, 
libere de molima comunismului. 

Veni-va o zi, când întrunite vor fi condițiile unirii 
ce face puterea de care avem atâta nevoie. lar aceste con- 
diții, cum zicea Bălcescu, “nu le putem găsi decât în soli- 
daritatea tuturor Românilor, în unirea lor într'o singură 
nație”, Națiunea Română!.. 

Nicolae LUPAN 


Păss ABS BISRIA 
Cât e cerul 
larg 
şi mare, 
limpede 


în miez de vară, 
ca un zâmbet 
de fecioară!.. 
E de-ajuns 
un singur nor, 
chiar micuţ, 
ca un fuior... 


i-a pus 
pe faţă pată, 
pe zâmbirea lui curată! 


Gheorghe RACOVIȚĂ 


O CONSTATARE REGRETABILĂ 


Asociaţia Mondială “'Pro Basarabia și Bucovina” 
Studioul de Istorie “Nicolae lorga” 
Liga Studenţilor Români 


28 IUNIE 1940 — 28 IUNIE 1990 


INNOV-I TA ȚIE 


DOMNULUI ION ILIESCU *) 


Dono a Jleiieie le la: eve ec cc e... . .. ._c... cc. o... o... .. e. 


LA COLOCVIUL 
“50 DE ANI Al ULTIMATUMULUI SOVIETIC” 


SAMBATA 23 IUNIE 1990 


OARE SE: 9:15 


Aula Universităţii — Facultatea de Drept 
Bd. M. Kogălniceanu, 64 
Bucureşti 


*) Ar fi fost mult prea bine ca să fie adevărat!.. 
Căci, prin declaraţiile sale mai mult 
decât echivoce privind Basarabia și Bu- 
covina de Nord, Președintele României s'a plasat 
în afara cauzei cauzelor noastre naţionale 
integritatea Neamului — și, deci, nu i s'a trimis 
O astfel de invitaţie. 

Şi cum era să i se trimită când “PRO BASA-- 
RABIA ȘI BUCOVINA” care de aproape 20 de 
ani menţine la suprafață problema acestor două 
provincii românești, bucurându-se de ospitali- 
tate și bunăvoință în 22 de ţări ale lumii, nu 
poate obține nicidecum un sediu în capitala 
țării unde încă în Februarie '90 a fost înregistrata 
ca persoană juridică?! 


N. L. 


“Oricât de mulți oameni răi s'ar găsi în această 
țară, nu se găsește nici unul, care ar cuteza să 
puie numele său sub o învoială, prin care am) fi 
lipsiți de o parte din vatra strămoșilor noștri.” 

M. EMINESCU 
(Opere, vol. II, pag. 214) 


“Rusia voiește să ia Basarabia cu orice preţ; 
Noi nu primim nici un preţ. Primind un preţ, 
am vinde; și noi nu vindem nimic!” 

M. EMINESCU 
(opere, vol. II, pag. 225) 

SĂ NU NE UITĂM OBÂRȘIA... 


Se împlinesc 50 de ani de la ultimatumul adresat de 
către Uniunea Sovietică României. 

Așadar, 28 lunie este zi de doliu pentru întreaga suflare 
românescă, care și-a văzut ființa națională mutilată, atât 
geografic cât și spiritual, prin înfiinţarea artificială a unei 
republici unionale (RSSM) în partea centrală a Basarabiei, 
iar nordul Bucovinei și sudul Basarabiei fiind pur și simplu 
anexate la Ucraina; și lucru încă și mai grav, au fost tăiate 
toate căile de comunicare spirituală-culturală dintre patria 
mamă și ținuturile românești înstrăinate, acestea fiind 
supuse unei drastice campanii de desnaţionalizare. 

Români de pretutindeni: băștinași, desrădăcinațţi, 
deportați, emigrați, expulzați, care ați avut de suferit 
atâtea necazuri în această jumătate de veac și poate le 
mai suferiți încă, să nu vă uitaţi obârșia românească și să 
contribuiţi cu toate posibilitățile la salvarea și menţinerea 
în viaţă a ființei noastre naționale, prin cultivarea spiritului 
românesc şi patriotic, atât unde vă aflați dvs, cât și prin 
comunicări și legături cât mai strânse cu patria mamă, care 
ar trebui să facă toate eforturile posibile pentru integritatea 
şi unitatea întregii noastre familii: NAȚIUNEA ROMÂNĂ! 


UNIUNEA ROMÂNILOR LIBERI 


Colocviul “50 de ani ai Ultimatumului So- 
vietic” a ţinut dela 9.15 până la 19.30 şi s'a 
terminat cu un lung program artistic susținut de 
prieteni şi simpatizanți ai “Pro Basarabiei și 
Bucovinei”. 


Basarabie iubită 

cea mai blândă 'ntre surori 
de sub cisma moscovită 
te-auzim cum strigi că mori. 
Prutul, Dunărea și Nistrul 
mândre ape ceresc dar, 

azi în jurul tău sinistru 

sânt al morţii trist hotar... 


Alexandra SEVER POP 


Bucovină, Bucovină, 

Plai de basme și de stele 
Te-a scris dorul cu lumină 
Pe cerul inimii mele... 

De când rușii te prădară 
N'avem soare, nici hodină, 
Fără tine n'avem ţară, 
Bucovină, Bucovină... 


Vasile POSTEUCĂ 


a 


E ai 


MESAJUL REGELUI MIHAI 1 
CU PRILEJUL ZILEI DE 28 IUNIE 1990 


ROMÂNI, ROMÂNCE, 

În această zi solemnă, aș dori să mă adresez în special 
surorilor și fraților noștri moldoveni, oriunde s'ar afla ei. 
Acum 50 de ani, mult iubita noastră Basarabie ne-a fost 
răpită prin pactul cinic între Stalin și Hitler. 

Cei dintre noi care au trăit această zi îngrozitoare, își 
amintesc desigur sentimentul de umilință și disperare în 
care s'a scufundat țara noastră. Dela sfârșitul primului 
război mondial și în toată epoca unității noastre naţionale, 
România a rămas credincioasă aliaților săi și în special 
Marii Britanii și Franţei. Decisă să apere pacea Europeană, 
ea conta pe garanţiile internaţionale pentru respectarea 
integrității teritoriului. Evenimentele au luat însă o altă 
cale. România, ca și celelalte țări din Europa de est, a fost 
abandonată și lăsată să înfrunte singură dușmani mult mai 
puternici decât ea. 

Noi plângem astăzi cu durere pe basarabenii morți în 
lagărele de concentrare ale lui Stalin, pe sutele de mii de 
familii deportate în Siberia în vagoane de vite, deplângând 
cultura și viața intelectuală unică, irosite în zadar. 

Această zi nu este, totuși, numai o zi de doliu ci 
şi una de speranță. Prima speranță se datorește poli: 
ticii iniţiate de către președintele sovietic care a per- 
mis ca problema Basarabiei să fie discutată în mod nor- 
mal și cinstit, care a făcut ca odiosul tratat semnat în 
1939 de către Stalin și Hitler să fie considerat nul. A 
doua speranţă este datorată românilor înșiși, care prin 
propria lor voință și în contra tuturor piedicilor, au re- 
afirmat dragostea lor de libertate și prosperitate. 

Procesul de reafirmare naţională care s'a născut în 
Basarabia va rămâne înscris printre minunile epocii noastre. 
În doi ani, basarabenii au reușit să-și restabilească limba 
naţională și drapelul lor, să reînvie literatura și datinile 
lor, să genereze mișcări politice capabile să unească munci- 
torimea, țărănimea și intelectualitatea. Acţiunea lor 
continuă să fie un izvor de inspirație pentru noi toți. 
Basarabenii au început astfel să-și ia viața în propriile lor 
mâini și să-și modeleze viitorul 

Eu doresc din tot sufletul ca surorile și frații noștri 
Basarabeni să-și păstreze curajul și dârzenia lor. Aș dori ca 
toţi cei care vor aprinde o lumânare la statuia lui Ştefan cel 
Mare dela Chișinău, să știe cu câtă speranţă și admiraţie 
le urmărim acţiunile, familia mea și eu însumi, și cât ne 
rugăm pentru reușita lor. 

Dumnezeu să vă ajute și să vă aibă în paza Lui! 


REPLICĂ: Ziua de 28 lunie este, probabil, 
cea mai neagră zi din istoria neamului românesc. 
Şi, deci, numai “'solemnă'(!) nu poate fi, cum 
stă scris în acest mesaj al Regelui Mihai. 

Ș'apoi, de ce Suveranul Român trebuie să se 
adreseze basarabenilor cu expresia de “'moldoveni”, 
când aceștia sunt români ca toţi românii?! Cât 
despre bucovinenii de nord, în Mesaj nu se spune 
nici un cuvânt! 

E regretabilă și lipsa de informaţie a Princi- 

pesei Margareta care întrebată de Dinu Mihail la 
Copenhaga dacă are “acasă vreo vedere, vreun 
album, vreo carte despre Basarabia", Alteța Sa a 
răspuns că “nu avem ediţii recente, însă avem 
cărți vechi pe care le-a salvat bunica... 

Regretabil, pentru că, după câte știu, în 
biblioteca Casei Regale dela Lausanne se află toate 
cărțile, circa 15 titluri, despre Basarabia și Buco- 
vina publicate la Editura Nistru din Bruxelles în 


ultimii 10 ani... 
NI. 


LA MORMÂNTUL LUI EMINESCU 
15 Iunie 


1990 


lubiţi compatrioți, 

În aceste clipe de supremă reculegere la căpătâiul celui 
care din generație în generaţie ne este refugiu și scut 
împotriva intemperiilor din răsărit e cazul să îngenunchiem, 
rugând Pronia Cerească să nu ne abată nici pentru 0 
clipă dela îndemnul marelui nostru ipoteștean de a rosti 
întruna “numele Basarabia” care, după cum ne învaţă 
pletosul nostru drag, “e una cu a protesta contra domi- 
națiunii rusești”. i 

Cu atât mai mult în zilele noastre, când se găsesc încă 
unii români, și la București și la Chișinău, care, filosofând, 
zic că nu e momentul încă să se pună deschis, ci numai 
voalat, problema secării Prutului... Cum ar fi, susține 
Chișinăul, întreprinderea ''unor măsuri concrete în vederea 


Sai 


îmbunătățirii considerabile a relaţiilor cu țara vecină! = 
România”. Din asta reieşind că şi Basarabia este o ţară!.. 
Nu, Basarabia n'a fost și nu este Oițâră, ci o parte compo- 
nentă a României. Nu, basarabenii, iar dela '44 încoace și 
bucovinenii de nord, nu sunt popor, ci o frântură de 
neam dezbinat! 

Cu toate astea, în capitala așa zisei Republici Moldove- 
nești, fără a se clipi din ochi, România este numită 
"țară vecină”! Vecină în raport cu ţinutul românesc 
dintre Prut și Nistru! Deci pe malul Bâcului, la nivelul 
cel mai înalt, se admite o ţară, dacă în viziunea de acolo 
Basarabia reprezintă așa ceva, în altă țară. Această altă 
țară astăzi fiind Rusia Sovietică care, cum constata Emi- 
nescu “voiește să ia Basarabia cu orice preț”. Or, noi 
românii, continuă marele nostru apărător, “nu primim 
nici un preț". Căci, “primind un preţ, am vinde, și noi 
nu vindem nimic”. 

Te asigurăm, Bădiță Mihai, că noi, cei mulţi, nu 
ne-am vândut şi nu ne vom vinde niciodată ţara! lon 
lliescu care, într'un interviu din “'Literaturnaia Gazeta” 
dela 9 Mai 1990, în trecăt fie zis, Ziua Independenţei 
noastre dela 1877, referindu-se la Basarabia şi la Bucovina 
matale, Bădiță, le plângea de milă ruşilor “de dificul- 
tatea”! pe care o întâmpină dumnealor în aceste două pro- 
vincii româneşti, “'considerând”, fără a clipi nici dum- 
nealui din ochi, “'că astăzi în Europa nu este indicat să 
abordăm problema frontierelor de stat, căci aceasta ar 
putea destabiliza situaţia de pe continent...” 

Să-i plângi de milă nu alta URSS-ului iar odată cu el 
şi bătrânei Europe. Deși cele două Germanii, care de fapt 
sunt una singură, ca și România, își dau bărbăteşte mâna 
reunirii cu totală indiferență faţă de cei care au “tăiat-o 
şi spânzurat-o”' fără milă. 

Și, ca și cum, netezindu-l pe frunte pe fratele mai 
mic dela Chișinău, fratele mai mare, dela București, dec- 
lară și el că “trebuie să creem condiţii pentru o comuni: 
care firească în domeniul culturii, ştiinţei, învățământului 
între raioanele de frontieră ale ţărilor noastre” (sic!). 
Cum sar spune, frați basarabeni și bucovineni, om fi 
noi frați de-un sânge şi de-o lege, dar legea internațio- 
nalismului proletar nu-mi permite să spun adevărull.. 
ȘI, deci, vedeți-vă de treabă acolo unde sunteți, ca niște 
“moldoveni”: cuminţi ai lui Ștefan cel Mare! 

Detest noțiunea de moldovan pentru basarabeni, 

aşa cum o înțeleg rușii, şi chem toată suflarea românească 
să-i declarăm război!.. Așa cum a făcut-o multpătimitul 
Vasile Țepordei în fața anchetatorilor sovietici, declarând 
SUS și tare: “'Muntenii, oltenii, ardelenii, bucovinenii, 
Moldovenii şi basarabenii formăm aceeași națiune: Naţiu- 
nea Română!”” Și dacă-i așa, de ce, frate Mihai, întreb eu, 
una şi aceeași națiune este forțată să trăiască în ţări 
diferite?! 
Cât despre cei dela “Pro Basarabia și Bucovina”, 
Nu putem veni, prin mila și îndurarea muscalului, 
CU flori și busuioc la Prut!.. Cu căldări pentru secarea 
âcestui râu blestemat și cu steaguri tricolore în bernă — 
da, putem veni! 

Suntem datori să nu ne fie frică a spune sus și tare 
adevărul, “verde 'n ochi'”, așa cum îl spune, de exemplu, 


noi 

curajosul şi de asemenea multpătimitul român basarabean 
Petru Cărare despre cei ce ne-au “leşit în cale / Cu idei 
şi cu pistoale. / Şi-încă-o altă noutate / Eşti dator să-i 
zici și “frate”... / 

“Nu elemente moi ca ceara... — ne învață Eminescu, 
— nu indivizi mânaţi de interese mici și lesne de îndoit 
după vânt, cu capete care se pleacă cu înlesnire ori în 
ce parte, numai puternică să fie, cu inima neînfrântă... 
este temelia puterii unui stat”, adică a unui popor care, 
în ceea ce ne privește, nu este altul decât poporul român. 

Descătușarea interioară, iată despre ce este vorba. 
Nu de o rezistență sau un atac armat, viețile omenești 
sunt mult prea scumpe ca să poată dispune cineva de ele. 
E vorba de adevărul istoric călcat în picioare la Moscova. 
Un adevăr care, de cel puțin două milenii, este numai și 
numai de partea noastră, a românilor. De partea marelui 
Eminescu! 

Noi, românii, n'am furat dela nimeni nimic și nici- 
odată! 'Ba din contră, nouă ni s'a furat și ni se fură în 
continuare tot ce poate avea omul mai scump pe lume: 
Țara!.. Ni s'a furat în 1812, la 1940, la 1944 și trebuie 
să ni se dea înapoi ceea ce ni s'a luat cu hapca. Țara Româ- 
nească începe la Nistru, nu la Prut! 

Și nu cerem altceva decât ceea ce ne-a învăţat Emi- 
nescu: dreptate!.. 

Îți mulțumim încă o dată, Eminescule, Bunule, Bra- 
vule, Neîntrecutule!.. 


Nicolae LUPAN 


SFÂNTUL MIHAI EMINESCU 


A închis ochii în noaptea de 15 spre 16 lunie 1889, în 
Sanatoriul Caritas al doctorului Alexandru Șuţu din 
Bucureşti. S'a stins într'o carceră de lazaret, fără ființă 
omenească lângă el, care să-i închidă ochii şi să-i ţină 
lumânarea! 

Corpu-i slăbit și îmbătrânit de boală cumplită și 
suferință prelungită, așezat în cel mai ieftin sicriu, a fost 
depus în Biserica Sfântul Gheorghe Nou, ctitoria altui 
martir şi sfânt al neamului românesc, Constantin Brânco- 
veanu. Sâmbătă, 17 lunie 1889, ora patru și jumătate 
după amiază, ora Vecernei, i s'a făcut pogribania ortodoxă, 
de către preotul bisericii — un singur preot, ca unui om 
sărman. Corul Mitropoliei condus de Bărcănescu — prieten 
de inimă al poetului — a dat răspunsurile de prohod şi a 
cântat cu multă durere şi o compoziţie proprie de jale 
pe o poezie a lui Eminescu, care a impresionat profund. 
Câteva coroane și jerbe de flori. Foarte multă lume în 
biserică și în curte. 

Au asistat și au urmat convoiul funerar: Lascăr Catargi 
— Președintele Consiliului de Miniștri, Mihail Kogălni- 
ceanu, Titu Maiorescu, Toader Rosetti, profesorul loan 
Bianu dela Academia Română, prietenul devotat Alexandru 
Ghibici-Râvneanu și alții. Au vorbit: Gazetarul Grigore 
Ventura, în fața Universităţii, profesorul transilvănean 
August Triboniu Laurian, pe parcurs studentul botoşe- 
nean Gheorghe Calmuschi. Venind, din senin, un ropot de 
ploaie — parcă erau lacrimile țării! — mulţi din cei ce 


însoțeau dricul, au plecat. La poarta cimitirului Belu 
aşteptau elevii Școlii Pedagogice de institutori, care au dus 
pe umeri sicriul la groapa pregătită, în “Valea plângerii”, 
loc pentru săraci; a fost înmormântat lângă un tei — 
îndrăgit de Poet. Ultimul salut l-a rostit doctorul Neagoe, 
fost coleg la Viena. De bună seamă, a însoțit dricul mor- 
tual și același singur preot dela Biserica Sfântul Gheorghe, 
care a încheiat prohodul și a binecuvântat mormântul. 
Un ziarist a scris atunci că Mihai Eminescu a fost coborât 
“în lut”', referindu-se, pesemne, la versurile: “'Ce-ţi pasă ţie, 
chip de lut / Dac' oi fi eu sau altul?” 

Şi încă un amănunt dramatic: cheltuielile de înmor- 
mântare s'au făcut cu bani adunaţi prin colectă publică! 
El, geniul suprem, care a dăruit culturii naționale și uni- 
versale, comori de simţire, gândire și frumuseți sublime, 
să fie înmormântat cu pantahuza! 

Ulterior, când a început să i se recunoască valoa- 
rea fără pereche, pe mormânt s'a ridicat acest monu- 
ment, cu trepte, cu piatră funerară și medalion în relief, 
(sculptor |. Georgescu). Pe piatră stau gravate versurile 
eminesciene: 


Reverse dulci — scântei 

Atotștiutoarea, 
Deasupra-mi crengi de tei 

Să-și scuture floarea. 
Nemaifiind pribeag 

De-atunci înainte, 
Aduceri aminte 

M'or troeni cu drag... 


N'a dorit mormânt bogat, dar a ajuns cel mai iubit și 
mai scump mormânt al țării și al tuturor românilor. 

„.„În România de astăzi, s'a spulberat legenda des- 
pre Mihai Eminescu, ca ateu și patron al ateismului, cum 
era înfățișat. Poetul Învierii, al Rugăciunii, 
al Colindei, almărturisirii penitente Răsai 
asupra mea, precum șial articolelor Hristos 
a înviat, Paștele ș.a.,dovedeștecăaavutun 
suflet și fond religios inalienabil, cititor și cunoscător al 
Bibliei, al cărţilor vechi bisericești, iubitor al mănăstirilor, 
al tradițiilor și obiceiurilor românești. lar în poezia-i 
““Răsai asupra mea”, închinată Maicii Domnului, a implo- 
rat-o cu pocăință și mărturisire de credință: 


Dă-mi tinerețea mea, redă-mi credinţa 
Și reapari în cerul tău de stele. 
Ca să te-ador, de acum, pe veci, Marie! 


Preot Gheorghe CUNESCU 


La serviciul divin în memoria lui Mihai Emi- 
nescu, organizat de “Pro Basarabia—Bucovina” 
și oficiat de preoții Gheorghe CUNESCU, Sergiu 
ROȘCA și Vasile ȚEPORDEI, serviciu divin 
urmat de evocări eminesciene, a asistat și ilustrul 
scriitor basarabean Dumitru MATCOVSCHI din 
a cărui creație poetică reproducem strofele inti- 
tulate "EMINESCU": 

Îi n 


Poetul cântă Patria, firește, 
Cuvântul de când lumea e cuvânt 
Numai atunci când Patria cinstește 
Cu jurământ, cu pururi legământ. 


Să ascultăm cântarea lui bărbată, 
Să-i înţelegem sensul și să ştim 
A fi nemuritori ca niciodată, 
Când scriem, 
când iubim, 
când nu iubim. 


VASILE MIDLIARU 


31 de ani dela moarte 


Duminică, 8 lulie, la Cimitirul Belu din Bucureşti, sub 
egida Asociaţiei Mondiale “'Pro Basarabia—Bucovina“ și 
în prezența d-nei Barbu-Militaru a avut loc aniversarea 
trecerii în neființă, în urmă cu 31 de ani, la închisoarea 
dela Ocnele Mari, a poetului Vasile MILITARU. 

Vasile Militaru a fost în primul rând un român de 
o rară sensibilitate și onestitate, care prin intermediul 
harului său s'a pus în slujba neamului și ţării, acceptând 
sacrificiul suprem în schimbul păstrării intacte a simță- 
mintelor  inegalabile, izvorâte din sufletului neamului 
românesc, 3 

Opera sa n'a fost editată în “'epoca de aur'', dar a 
rămas prezentă în conștiința neamului, mai ales prin 
versurile preluate de compozitorii nostri pentru com- 
punerea unor frumoase romanțe. Cum ar fi: “A venit 
aseară mama”. 


| 


Cu permisiunea domniilor voastre vom cita numai 
ma strofă: 
“A venit aseară mama 
Din sătucul de departe, 
Ca să-și vadă pe copilul, 
Astăzi domn, cu multă carte.” 


pri 


În fața locului de veci, s'a făcut o slujbă religioasă, ofi- 
ciată de un sobor de preoți condus de Vasile ȚEPORDEI, 
prieten întru cuget și simțire cu poetul. 

Personalitatea poetului și omului a fost evocată de o 
serie de reprezentanți ai vieții noastre spirituale dintre care 
amintim pe D-l Teodor NOR — Directorul revistei “Timpul 
Capitalei”, D-l Vasile VETIȘAN — Directorul Institutului 
de Etnografie și Folclor, D-l Nicolae HALIPA, Prim Vice- 
președinte al “Pro Basarabiei și Bucovinei”, D-l Tudor 
DIACONU — Redactor șef al revistei “Omul” din Pitești, 
D-I Vicol VIFOREANU, D-l Octav SARGEȚIU etc. 

D-na Nelly BARBU-MILITARU, soția poetului, 
a scos în evidență personalitatea și frumuseţea spirituală 
a marelui dispărut. 

Surpriza a venit din partea cântăreţului Gheorghe 
SĂRAE, care a interpretat cu mult suflet în fața asistenţei 
celebra romanță: “A venit aseară mama“, în varianta 
originală. 

Nu vom încheia înainte de a relata cititorilor că exilul 
românesc a făcut mari eforturi în vederea editării operei 
marelui poet, reușind până în prezent să dea publicității 
volumele: STROPI DE ROUĂ, Ed. “Nistru” din Bruxelles, 
sub îngrijirea D-lui Nicolae LUPAN, Președintele Asociaţiei 
Mondiale “Pro Basarabia și Bucovina”; TEMELIE DE 
VEAC, Ed. “Exil” din R. F. Germania și POEMELE 
NEMURIRII, Ed. “'Cartea”' din Freiburg (R.F.G.). 

Avem convingerea că marele poet Vasile MILITARU 
își va recăpăta locul de onoare pe care îl merită în inima 
şi istoria neamului. 


Petre POREA 


“...Două mari daruri mi-a făcut Dumnezeu în 
curgerea vieții pământești — daruri de cari să mă 
Simt legat fără limită până dincolo de hotarele 
acestei vieți și să mă știu fericit că sunt tezaurarul 
unor asemenea comori, pentru cari nu voi putea 
găsi niciodată cuvintele ce-ași căuta, prin cari 
să mulțumesc Celui Atoate Dăruitor și să-L 
Prea preamăresc pre El, că m'a fericit cu aceste 
două, mai mult decât cu toate comorile lumii 
pământene. 

Cel dintâi, este darul poeziei, prin care, 
atât cât harul Sfântului Duh a fost cu mine, — 
mi-a ajutat să-l aduc prinosul meu de vecinică 
adorare și să caut ca, prin același har, să călăuzesc 
sp re Lumina și Cuvântul Lui, pe cei “orbi” și 
Surzi”, pentru ca și aceştia să-L vadă și 
să-L audă. 

Darul acesta, — darul poeziei, — foc pe care 

imnezeu l-a aprins în inima mea încă mai din 
nainte de adolescență și l-a menit să nu se stingă 

niciodată, — asemenea focurilor mistice din vetrele 
Templelor de iniţiere din antichitate, — a avut 
ncvoe de o Vestală. 

Purtătorul de grijă al tuturora, știind aceasta 
cum le ştie pe toate, — a destinat, — numai El 
știe când, — și pe acea Vestală, care venind în 
viață cu 23 de ani mai târziu decât cel cu focul 
poeziei, care scrie aceste rânduri, — s'a 
așezat implinitoare a sacrei sale datorii de a veghia 
pentru ca misticului foc să nu i-se stingă nici o 
rază, ci să ardă cu aceeași pară, zi și noapte, 
întru preamărirea Celui care a menit-o Preoteasă 
focului lui Apollo. 

Acea Vestală, a purtat și poartă, la ceasul în 
care scriu aceste rânduri, numele de: Ecaterina 
V. Militaru (Telly Barbu). 

Deci, după darul poeziei, —celdeal 
doilea dar pe care mi l-a făcut Dumnezeu, este 
Vestala care-mi poartă numele, și-l va purta atât 
cât va vrea, după trecerea mea în vecinicie...” 


Vasile MILITARU 
(Din “Testamentul meu”) 


CONGRESUL II AL FRONTULUI POPULAR 
DIN MOLDOVA 


Congres la care a participat şi o delegație a “Pro Basa- 
rabiei și Bucovinei”' din care au făcut parte Pavel CORUȚ, 
Valeriu GRAUR, Vasile LUPU și Nicolae $ȘCHIOPU. 
Cuvântul de salut a fost rostit de Secretarul General al 
Asociației dela București Valeriu GRAUR: 


“lubiţi compatrioți, 

Aduc Congresului || al F.P.M. un salut frăţesc din 
partea Asociației Mondiale “Pro Basarabia și Bucovina” 
(aplauze), din partea Președintelui Asociaţiei D-l Nicolae 
Lupan (aplauze), cât și din partea întregului Comitet de 
Coordonare al Asociaţiei dela București (aplauze)! 


Ţin să mulțumesc Frontului Popular din Moldova 
pentru invitația de a participa la Congres, precum și 
Domniilor Voastre pentru primirea caldă făcută dele- 
gației noastre. 

Sântem o Asociaţie a cărei denumire de “Pro Basa- 
rabia și Bucovina” ne impune obligația morală de a 
susține întru totul platforma F.P.M. și de a promova 
o colaborare în tot ce întreprinde el. (Aplauze). 

Profit de ocazie pentru a reînnoi propunerile noastre 
de a adopta Apeluri comune ale Asociaţiei “'Pro Basarbia 
și Bucovina” şi F.P.M. către guvernele României și 
Republicii Moldova în aşa probleme ca: 

— desfiinţarea imediată a vizelor de călătorie între 
Basarabia, Bucovina de Nord și România în așa fel ca, 
folosind expresia lui Valeriu Matei, “'drumul de acasă 
până acasă să nu fie atât de lung”. Din păcate, sunt 
nevoit să remarc că aceeastă problemă strigentă nu a 
depășit stadiul vorbelor (aplauze); 

— stabilirea urgentă a legăturilor telefonice automate 
între Basarabia și România (aplauze); 

— turiştii basarabeni în România și turiştii din 
ţară în Basarabia să nu mai fie trataţi ca turişti străini 
(aplauze), ci ca turiști interni, cu toate consecinţele 
referitoare la preţuri de hotel, la stațiuni de odihnă, 
tratament medical etc. 

Urmărind cu atenţie lucrările Congresului, constatăm 
că F.P.M. a devenit un organism plin de viață. Am dori, 
însă, ca relaţiile din interiorul lui să nu degenereze în con- 
flicte de generații sau în ambiţii personale pentru pute- 
re, adică membrii și liderii Frontului să se călăuzească de 
dorinţa ca, în ciuda confruntărilor de idei, Frontul să iasă 
mai unit și mai puternic decât este! (Aplauze). 


* x 
X 
Credincioși principiului de conlucrare  fră- 
țească dintre “Pro  Basarabia—Bucovina” și 


Frontul Popular din Moldova, ca veritabili expo- 
nenți ai românismului dintre Prut și Nistru, găsim 
de cuviință să reproducem fragmente de rezo- 
luții de crucială importanţă naţională ale Con- 
gresului || al F.P.M. 


CU PRIVIRE 
LA ETNONIMUL “POPOR ROMÂN” 
ȘI GLOTONIMUL “LIMBA ROMÂNĂ” 


„Frontul Popular din Moldova cheamă popu- 
laţia băștinașă a republicii să se conștientizeze 
de faptul apartenenţei sale la poporul român, 
de unitatea de limbă, istorie şi cultură a acestuia 
şi se adresează în mod special intelectualităţii să 
desfăşoare în permanenţă o activitate de cultu- 
ralizare istorică și filologică. 

Totodată Frontul Popular din Moldova cere 
parlamentului Moldovei să facă amendamentele 
de rigoare la legea cu privire la funcţionarea 
limbilor pe teritoriul republicii pentru a fi adusă 
în concordanță cu adevărul istoric și ştiinţific 

și să dea indicaţii instanţelor respective ca la 
preschimbarea buletinelor de identitate ale 
cetăţenilor Republicii Române Moldova etno- 
nimul “ROMÂN” să fie repus în drepturile sale. 


CU PRIVIRE 
LA DENUMIREA REPUBLICII 
Frontul popular din Moldova consideră 


că actuala denumire a republicii nu corespunde 
pe deplin relaţiilor etno-politice şi aspirațiilor 
poporului nostru. În pofida tuturor afirmațiilor 
românofobe ce sunt făcute în ultimul timp 
tot mai frecvent de adepţii imperialismului 
sovietic, Basarabia, Transnistria și Bucovina de 
Nord constituie o parte integrantă a masivului 
etno-lingvistic românesc. ...Frontul Popular din 
Moldova propune parlamentului republicii să 
reboteze formațiunea statală românească dela 
răsărit de Prut, dându-i denumirea oficială ade- 
vărată: REPUBLICA ROMÂNĂ MOLDOVA. 


CU PRIVIRE 
LA BISERICA NAȚIONALĂ 


Până astăzi Imperiul Bisericesc Rus ţine 
în supușenie forţată toată populaţia ortodoxă 
românească din teritoriile anexate de URSS... 
Pentru viitoarea Biserică independentă, au- 
tocefală și unitară în organizarea sa, Fron- 
tul Popular din Moldova propune o titulatură 


adecvată: Biserica Ortodoxă  Autocefală Ro- 
mână a Basarabiei, Transnistriei și Bucovinei 
de Nord... 


CU PRIVIRE 
LA STATUTUL ARMATEI SOVIETICE 


Armata sovietică a pătruns în spaţiul româ- 
nesc dintre Nistru și Prut la 28 lunie 1940 ca 
forță de agresiune a regimului totalitar sovietic şi 
continuă a fi o armată de ocupaţie, fapt recunos- 
cut de parlamentul Republicii Moldova prin Ho- 
tărârea sa din 23 lunie 1990 cu privire la aprecie- 
rea politico-juridică a Tratatului sovieto-german 
de neagresiune și protocolului adiţional secret din 
23 August 1939, precum și a consecinţelor lor 
pentru Basarabia și Bucovina de Nord. 

„Frontul Popular din Moldova apelează la 
parlamentul și Guvernul Republicii Moldova să 
sisteze activitatea și asigurarea materială a comisa- 
riatelor militare ale Ministerului apărării al 
U.R.S.S. aflate pe teritoriul Moldovei; să anuleze 
articolele respective din Codul penal al R.S.S.M. 
ce prevăd sancţionarea persoanelor care refuză 
să presteze serviciul militar; să oblige comitetele 
executive de toate nivelurile să nu participe la 
recrutarea în rândurile armatei sovietice a tineri- 
lor din republică, începând cu campania de înre- 
gimentare din toamna anului 1990. 


CU PRIVIRE 
LA ABOLIREA CULTULUI 
PERSONALITĂȚII LUI LENIN 


Luând în considerație faptul că Parlamentul 
Republicii Moldova a suspendat prevederile artico- 
lelor 6 şi 7 din Constituţie prin care era consfințit 
rolul conducător al partidului comunist, având în 
vedere falimentul doctrinei comuniste și prejudicii- 
Je pe care acesta le-a adus poporului nostru și ome- 
nirii în genere, Congresul II al Frontului Popular 
din Moldova cere să fie demontate toate monu- 
mentele, statuile, busturile liderului bolșevismului 
Vladimir Ulianov (Lenin), să fie schimbate toate 
denumirile de străzi, pieţe publice, întreprinderi, 
instituţii, localităţi din republică care îi poartă 
numele. 

Congresul propune parlamentului republicii 
să reboteze bulevardul Lenin din Chișinău în 
bulevardul Alexandru cel Bun. 


AS pes 
CATRE GUVERNELE REPUBLICII MOLDOVA 
ȘI ROMÂNIA 


Este imperios necesar ca autoritățile României 
şi Republicii Moldova să procedeze la legiferarea 
următoarelor cerințe: 

1. Deschiderea frontierelor dintre România și 
Republica Moldova, astfel încât cetățenii celor 
două state să circule în mod liber, fără pașapoarte, 
fără vize, fără taxe vamale. 

2. Cetăţenii celor două state să fie tratați ca 
turiști interni. 

3. Instituirea unui sistem telefonic automat 
public între România și Republica Moldova. 

4. Deschiderea unui canal TV pentru recepţio- 
narea programului televiziunii române pe întreg 
teritoriu al Republicii Moldova și a programului 
televiziunii din Chişinău pe întreg teritoriu al 
României. 

5. Crearea condiţiilor reciproce pentru reali- 
zarea de abonamente de presă din România și 
din Republica Moldova, începând cu toamna 
acestui an. 


ASOCIAȚIA PRO BASARABIA ȘI BUCOVINA 
FRONTUL POPULAR DIN MOLDOVA 
FRONTUL POPULAR ROMÂN 


AV iz 
al Comisiei Sovietului Suprem al Republicii Moldova 
privind Tratatul sovieto-german din 23 August 1939 
(fragmente) 
Basarabia și Bucovina de Nord au fost dintotdeauna 
Părți componente ale Statului Moldova, creat. în secolul 
3l XIV-lea pe pământul strămoșilor românilor — geto-dacii. 


La 1775 Imperiul Habsburgic răpește partea de nord 
a Statului Moldova. 

La 1812, în urma războiului ruso-turc din 1806— 
1812, ...Rusia dezmembrează Statul Moldova, anexând 
ţinutul dintre Nistru și Prut, asupra căreia extinde în mod 
artificial numele de Basarabia. 

Ca rezultat al prăbușirii Imperiului țarist și al celui 
Austro-Ungar, în urma celui dintâi război mondial și a 
revoluției ruse din 1917, Basarabia și Bucovina capătă 
posibilitatea de a-și realiza dreptul lor firesc și legitim la 
autodeterminare. La 2 Decembrie 1917 a fost creată 
Republica Democratică Moldovenească. lar în urma proc- 
lamării Ucrainei drept republică independentă, parlamentul 
Republicii Democratice Moldovenești — SFATUL ȚĂRII — 
a declarat la 24 lanuarie 1918 independența Republicii 
Democratice Moldovenești. La 27 Martie 1918 ...Sfatul 
Țării a decis prin vot unirea Basarabiei cu România. Con- 
gresul general al Bucovinei, la 15 Noiembrie 1918, a votat 
“Unirea necondiționată și pentru vecie a Bucovinei, în 
vechile ei hotare până la Ceremuș, Colacin și Nistru, cu 
Regatul României”. 

„..Conform prevederilor protocolului adițional secret 
al Tratatului sovieto-german de neagresiune semnat la 
23 August 1939 Uniunii Sovietice și Germaniei le revenea 
“dreptul” de a decide soarta Finlandei, Estoniei, Letoniei, 
Lituaniei, Poloniei și României. Punctul trei al protoco- 
lului adiţional secret menționa cointeresarea U.R.S.S. 
față de Basarabia. Bucovina, care niciodată n'a fost parte 
componentă a Imperiului Rus și nici a Ucrainei, nu este 
menționată în protocolul adițional secret. 

„Protocolul adițional secret al Tratatului sovieto- 
german de neagresiune din 23 August 1939, ce stabilea 
sferele de influență în Europa de Est, contravenea princi- 
piilor fundamentale unanim recunoscute și normelor 
imperative ale dreptului internațional, întrucât, decidea 
soarta unor state terțe fără participarea lor, și este nul 
și neavenit din momentul semnării lui. 


NO T A: Avizul Comisiei Sovietului Suprem 
al Republicii Moldova a fost adoptat cu 199 de 
voturi pentru, 2 — contra și 18 abţineri. 


DECLARAȚIA 


PREȘEDINTELUI REPUBLICII MOLDOVA 
MIRCEA SNEGUR 
(Variantă prescurtată) 
Stimaţi deputaţi, stimat popor, 

Mă adresez d-voastră în legătură cu evenimentele ce au 
loc în ultima vreme în republică. E vorba de destabilizarea 
situației social-politice spre bucuria unora şi, în același 
timp, spre marea neliniște și îngrijorare a majorității. Îmi 
face impresia, vă spun-asta cu toată răspunderea, că toate 
tulburările sunt bine chibzuite Şi dirijate de anumite forţe 
distructive care acţionează în interesul cuiva. Argumentez: 

1. Despre aceasta ne mărturisesc echipele de autoapă- 
rare, ada-aiscig “otreadi samooboroni”, create în unele 
orașe; şi încercările lor de a provoca ciocniri duminica 


trecută la Bender (Tighina). Ce fel de intenţii au aceste 
formaţii ne demonstrează asaltul parlamentelor din Letonia 
şi Estonia. 

2. Continuă dezordinea în ceea ce priveşte menținerea 
ordinei publice în Capitală, în special, în imediata apropiere 
a sediului sovietului suprem, ce duce la insultarea unor 
deputaţi, ceea ce nicidecum nu ne face cinste. 

3. Nu s'a făcut nici o încercare de a ameliora situaţia 
din Chișinău în ziua de 22 Mai, când tensiunea a atins apo- 
geul, din partea celor care au putut să iasă în stradă și să 
liniştească spiritele... 

4. Organele respective nu sunt în stare să dea lămuriri 
concrete asupra cutărui sau cutărui eveniment... Peste 
tot au loc bătăi, ba chiar și omoruri, care se califică în 
categoria înrăutăţirii relaţiilor interetnice... 

5. N'a fost întâmplătoare nici părăsirea sesiunii, 
la 23 Mai, de către deputaţii grupului ““Sovetskaia Mol- 
davia”, anume în ziua când aveam nevoie poate cel mai 
mult de consolidare și susţinere... Amintesc că şi eu şi 
colegii mei din prezidiu suntem aleși în conformitate cu 
Constituţia Republicii Moldoveneşti şi Regulamentul 
Sovietului Suprem... 

6. Şi la această oră mai suntem șocați de declaraţia 
de ieri a lui Petru Pascari (eu unul n'aş da vina pe aşa-zisa 
atitudine negativă a sesiunii față de guvern). 

7. Cât se pot suporta batjocurile ziarului ““Sovetskaia 
Moldavia”? Ne trebuie oare un așa organ al sovietului 
suprem? Poate că e timpul ca noi, deputaţii, să ne spunem 
cuvântul și să ne dezicem de serviciile acestei publicații... 
Înţeleg că port toată răspunderea pentru ceea ce se întâm- 
plă, dar nu numai cu, ci toţi deputaţii... Să cerem îndepli- 
nirea funcţiilor din partea organelor executive care trebuie 
să fie subordonate numai și numai sovietului suprem... 

În încheiere, rog sovietul suprem să adopte o hotărâre 
despre asigurarea securității mele personale. 


Chișinău, 25 Mai 1990 


Pe muchie de... seceră! 

CONFERINŢĂ INTERNAȚIONALĂ 


La Praga, în zilele de 4-6 lulie 1990, s'a ținut o con- 
ferință internațională “Pentru Democraţie şi Indepen- 
denţă”, patronată de Președintele Cehoslovaciei Vaclav 
HAVEL, care a rostit și un impresionant cuvânt de des- 
chidere. 

Printre organizatorii și invitaţii Conferinţei erau 
Vladimir Bucovschi, Paruir Hayrikyan, Gary Kasparov, 
Jeane Kirkpatrick, Jean-Francois Revel, Nicolae Lupan și 
mulți alți domni și doamne din Anglia, Belgia, Franţa, 
Germania, Rusia, Ucraina, Statele Unite, Georgia, Letonia, 
Lituania, Estonia, Basarabia, Bucovina, Azerbaidjan, 
Armenia, Kazahstan, Crimeea, Israel, Polonia, Cehoslovacia, 
România etc. În total, circa 200 de persoane. 

Printre vorbitori a fost și Nicolae LUPAN: 


Dragi prieteni, lau cuvântul în faţa Dvs, atât în ca- 
litatea mea de Președinte al Asociaţiei Mondiale “Pro 
Basarabia și Bucovina”, cât și din partea Frontului Po- 
pular din Moldova. Adică în numele basarabenilor și 
bucovinenilor de nord care de 45 de ani luptă pentru 
libertate şi independenţă naţională, dând pentru început 
Citire unui fragment dintr'o ultimă declaraţie a F.P.M., 
privind ziua de 28 lunie 1940, “când Armata Roşie, 
în urma pactului mișelesc dintre Ribbentrop şi Molotov 
din 23 August 1939, ocupa teritoriile româneşti Basarabia 
și Bucovina!” 

Aşadar, “Frontul Popular din Moldova priveşte această 
barbară acțiune sovietică ca un atac asupra României, ca o 
încălcare a celor mai elementare norme ale dreptului inter- 
naţional. Încălcare ce a dus mai apoi la exterminarea fizică 
a zeci de mii de români basarabeni și bucovineni, precum şi 
la interzicerea oricăror contacte cu frații lor din ţara mamă 
— România...” 

O să râdeţi, dar Stalin și-a luat Bucovina de Nord 
ca despăgubire pentru cei 22 de ani de “stăpânire româ- 
nească în Basarabia”! Au trecut de atunci 50 de ani, dar 
nimeni nu se grăbește să întoarcă acea zisă despăgubire, 
deși acest teritoriu daco-roman de-a lungul întregei sale 
istorii de două mii de ani, n'a fost niciodată, până în 
1940, sub stăpânire rusească sau ucraineană. 

Insist asupra tragediei aduse de ucraineni dela 1940 
încoace în Bucovina, întrucât dacă anul trecut Basarabia 
a reușit să revină la limba sa română de totdeauna și 
la alfabetul ei latin, situația Bucovinei de Nord și a ju- 
dețelor basarabene date de Stalin Ucrainei e mai mult 
decât tragică. 

Colonizatorii ucraineni au ajuns până într'acolo 
că toate, absolut toate denumirile românești ale locali- 
tăţilor din Bucovina de Nord, judeţul Hotin şi Sudul 
Basarabiei au fost ucrainizate. 

Mai mult, în cel puţin 30 de localităţi cu populaţie 
românească majoritară au fost deschise şcoli ruseşti și 
ucrainene... 

Aş vrea să-mi închei modesta intervenţie cu aceea, 
că dacă bătaia de joc faţă de popoarele ocupate de Rusia 
Sovietică înseamnă eliberare, atunci noi, basarabenii, bu- 
covinenii și herţenii le dorim eliberatorilor noștri ruși şi 
ucraineni același lucru, să zicem, din partea turcilor... 


OAMENI CARE AU FOST 


SIMION 
MURAFA 


Printre oamenii de seamă care au contribuit la trezirea 
și consolidarea conștiinței naţionale a românilor din 
provinciile stăpânite de străini a fost și Simion Murafa. 

Despre el şi despre lupta lui pentru românism au 
scris cuvinte de laudă N. Iorga, O. Goga, O. Ghibu, P. Ha- 
lippa, M. Sadoveanu, Romulus Cioflec, |. Buzdugan, Vasile 
Harea și alţii. 

S'a născut la 24 Mai 1887 în satul Cotugenii Mari, ju- 
dețul Soroca. Părinţii lui, Gheorghe și Maria (lumea din 
sat în zicea Coana Mașa), buni gospodari din neamul 
mazâlilor și răzeșilor moldoveni, locuiau chiar în partea 
satului denumită “În răzăşi”. 

O descriere a satului de buni gospodari, Cotiugenii 
Mari, o face în mod sugestiv M. Sadoveanu, în cartea sa 
“Note de drum — Orhei şi Soroca” (Ed. Chișinău, 1921). 

Simion Murafa și-a petrecut o parte din copilărie 
în satul Cotiugenii Mari, iar o altă parte a copilăriei în 
satul Nădușşita, unde tatăl său a fost un timp funcționar. 

După şcoala primară din sat și cea spirituală din 
Edineţi, Simion Murafa se înscrie în 1903 la Liceul Nr. 2 
din Kiev. La 1910 termină Conservatorul, iar la 1912 — 
Facultatea de drept. 

În timpul cât a stat la Kiev, împreună cu Șt. Ciobanu, 
A. Mateevici și Şt. Berechet inițiază înfiinţarea societății 
culturale a studenţilor români din capitala Ucrainei '“'Deş- 
teptarea”', care a funcţionat până la sfârşitul anului 1917, 
biblioteca acestei societăţi fiind aprovizionată cu cărți 
româneşti primite dela N. lorga, C. Stere şi Gh. Madan. 

După absolvirea Facultăţii de drept se stabilește la 
Chișinău și se înscrie în baroul avocaților. 

Despre vocea de bariton a lui S. Murafa, poetul lorgu 
Tudor, în antologia “'Mişcarea culturală după Unire” 
(București, 1975) scrie: “În anul 1913, aflându-mă în 
casa lui N. N. Alecsandri, directorul revistei “Cuvânt 
Moldovenesc”, în societatea tinerilor patrioți D. Ciugu- 

j reanu, A. Mateevici, V. Harea și alții, am avut prilejul 
să-l cunosc pe redactorul revistei “Cuvânt Moldovenesc”, 
S. Murafa și să-l ascult cântând cu obloanele închise la 


. ferestre, ca să nu se audă în stradă, doine și cântece româ- 
 neşti din folclorul nostru şi, pentru prima dată în viața 

mea, marșul revoluționar “'Deșteaptă-te, române!'. 
În 1916 Simion Murafa este numit comandant al unei 
unități de Cruce Roșie pe frontul românesc, la început în 


Bucovina și mai târziu, pe frontul dela Mărășești, pe Valea 
Oituzului. 

În timpul înfiripării mişcării naţionale româneşti, care 
a dus la înfăptuirea Marei Uniri din 1918, Simion Murafa a 
avut un rol foarte activ în organizarea acestei mişcări. 

Din acțiunile sale pline de dinamism și patriotism ro- 
mânesc ca: întâmpinarea voluntarilor ardeleni, foști prizo- 
nieri în Rusia, care mergeau spre front să lupte în cadrul ar- 
matei române şi înmânarea tricolorului către aceștia în gara 
Chișinău, din partea fraților moldoveni, ca să-l înalțe la 
Alba-lulia, însoţită de discursul înflăcărat către ostașii 
ardeleni, apoi cuvântările pline de avânt patriotic la adu- 
nările revoluționare moldovenești, susținerea titulaturii de 
“partid național moldovenesc”” și nu cea de “partid revo- 
luționar””, mai aflăm și de aducerea unei tipografii cu litere 
latine dela lași, cu sprijinul lui O. Goga și N. lorga, precum 
și alte acţiuni, care îl așează pe Simion Murafa printre 
ctitorii unităţii românești dela 1918. 

Dacă n'ar fi fost asasinat, odată cu prietenul său 
Andrei Hodorogea, la o întâlnire, în casa acestuia din 
urmă, cu ardeleni, bucovineni și bucureșteni, în ziua de 
23 August 1917, Simion Murafa ar fi fost, după Unire, 
un demn apărător al fraților săi moldoveni, din sânul 
cărora s'a ridicat spre cinstea acestui neam. 

A căzut jertfă unor criminali militari ruși, fapt care a 
impresionat, la vremea aceea, toată lumea — români și 
neromâni — dintre care unii au scris cu indignare despre 
acest lucru. 

Însuși N. lorga, care-l cunoştea bine, deoarece S. Mura- 
fa, ca și Alexe Mateevici, fusese de mai multe ori în casa sa, 
cerându-i cărți românești, încheie un articol în felul urmă- 
tor: “În momentele cele mai bune ale vieții, când, a doua zi 
după căsătorie, i se dăduse sarcina de a cârmui ţinutul său 
de mândri răzeși ai Sorocii, glontele ucigașilor l-a luat din 
rândurile fiilor celor mai credincioși ai naţiei sale. Dar 
aceasta nu va uita niciodată pe omul care și sângele și l-a 
vărsat pentru dânsa”. 


Grigore FILIP-LUPU 


LEAGĂN 


O horă de frăție, 

Un leagăn din bătrâni 
Cu fir de veșnicie, 

Cu vis ce îl îngâni. 


Un simbol toată ţara 

Din munte pân” la mare — 
Răsună blând vioara — 

O inimă 'n vibrare. 


O floare duce Prutul, 
O lacrimă şi-un dor, 
Cu neuitat sărutul 
De frate, din izvor. 


Un leagăn peste-o apă, 
Venit din dedemult, 
Aceleaşi chip și pleoapă, 
O stâncă în tumult. 


Ludmila MODVAL 


SCRISOARE DESCHISĂ 
(fragment) 


Dragă frate Halipa și toţi ceilalți prieteni din Comite- 
tele de Conducere ale “Pro Basarabiei și Bucovinei”, 

Vă scriu aceste rânduri sub impresia înființării a trei 
dintre cele mai simbolice Filiale ale Asociaţiei noastre: cea 
dela București, cea dela Chișinău și cea dela Iași, fără a 
diminua câtuși de puțin importanța tuturor celorlalte 
filiale și subfiliale de pe tot cuprinsul Țării. 

Nu putem să nu constatăm cu mândrie reușita totală 
și încuviințarea unanimă a unor așa manifestări naționale 
din capitala țării ca cea de a 72 aniversare a reunirii Basa- 
rabiei cu România; masa rotundă a Comitetului de Con- 
ducere al “Pro Basarabiei și Bucovinei” cu circa 30 de 
invitați dela Chișinău și Cernăuţi; recepţia dată în onoarea 
lor la Casa Armatei; colocviul “50 de ani ai Ultimatumului 
Sovietic” la care a fost demonstrat un film de zguduitoare 
trezire naţională în ținutul dintre Nistru și Prut; manifes- 
tările creștineşti organizate de “Pro Basarabia și Bucovina” 
la mormântul lui Mihai Eminescu și cel al lui Vasile Mili- 
taru; editarea revistei “Basarabia și Bucovina” etc. 

În toamnă ne așteaptă comemorarea celei de a 72 
aniversări a reunirii Bucovinei cu România, comemo- 
rare ce se va face la lași. Mai mult, cu ajutorul lui Dum- 
nezeu sper ca cea de a 73 aniversare a reunirii Basara- 
biei și Bucovinei cu România s'o comemorâm în ziua 
de 27 Martie '91 la Chișinău şi în ziua de 28 Noiem- 
brie 1991 — la Cernăuţi. 

Dar aceste rezultate pozitive nu sunt decât niște 
începuturi. Promiţătoare, dar începuturi numai. Gro- 
sul e înainte. Care, în ultimă instanță, nu poate fi altul 
decât  secarea Prutului ca graniţă artificială dintre 
fraţi!.. Anume acest imperativ al timpului și Neamului 
nostru ar trebui să ne solidarizeze la maximum în men- 
ținerea la suprafață a acestei probleme a problemelor 
românești. 

Căci, activitatea “Pro Basarabiei și Bucovinei” nu 
trebuie să se reducă, așa cum dezinformează TASS-ul, 
numai “la renașterea culturii naţionale, a tradițiilor naţio- 
nale şi populare, răspândirea literaturii române” etc. A ne 
limita doar la asta, “'mai bine să ne înghită pământul de 
vii”, cum zicea acum peste 100 de ani marele român 
ardelean Timotei Cipariu. Paris, 30 Iulie 1990 


Nicolae LUPAN 


* * * 


La 27 lunie 1990, în sala Henry Coandă a Palatului de 
Cultură din laşi a avut loc Adunarea de Constituire a Filia- 
lei Judeţene lași a “Pro Basarabiei și Bucovinei”. 

În Comitetul de conducere al Filialei au fost aleși 
Cornel ILIESCU (Președinte), Vasile LITU, Bogdan LES:- 
NEA, Doru CRĂCIUN și Gabriela CRĂCIUN. 


+ * + 


Duminică, 8 lulie 1990, la Chişinău a luat ființă Filiala 
“Pro Basarabia și Bucovina” din Republica Română 
Moldova. 

În încheierea Adunării de Constituire a fost ales 
Comitetul de Conducere al Asociaţiei în frunte cu Nicolae 
NEGRU — președinte și llie ZEGREA -— vice-președinte 
pentru Bucovina. | 

Ca membri în comitet au fost aleși d-nii Dumitru 
FUSU, Vasile NEDELESCU, llie TOMȘA, Ștefan SE- 
CĂREANU, Victor ZÂMBREA, RAICEV, PERJOVS- 
CHI, VĂRATEC, precum și d-nele BOURAȘ şi Renata 
VERE.JANU. 


DOINA PRUTULUI 
(fragment) 


Nu e Prutul vinovat 

De-i spunem “'Râu blestemat”, 
Ci acel ce l-a furat 

Și'n robie l-a băgat. 

Prutul, apa noastră lină, 

N' avu parte de hodină, 

Să curgă netulburat 

Ci cu jale-amestecat. 

De vreo două sute ani 
Suferinţi dela dușmani, 
Prutul plânge și iar plânge 
Cu lacrima lui de sânge, 
Ducând-o tot mai amară, 
Că-i nedrept hotar de ţară! 
Şi suspină și suspină 

C' a ajuns undă străină, 
Neamul să ni-l obidească 
Crunt, pe glia strămoșească. 
Scrie 'n cronici — sfântă slova — 
Că una este Moldova, 

Că în ochi ne-apare rouă 
Când vedem din una două, 
Între ele stând hotar 

Prutul nostru milenar... 


Octav SARGEȚIU 


“PRO BASARABIA ȘI BUCOVINA” 


anunță un concurs pentru cea mai bună lucrare 
artistică-documentară despre aceste două ţinuturi 
românești: nuvelă, povestire, piesă, scenariu, 
versuri, desene. 
Manuscrisele, care nu trebuie să depășeacă 
50 de pagini dactilografiate la două intervale, 
vor fi premiate (cu 15.000, 7.500 și 3.500 de lei) 
și tipărite către cea de a 50 Aniversare a eliberării 
Basarabiei şi Bucovinei de Nord din 22 lunie 1941. 
Ultimul termen de prezentare a manuscriselor, 
la adresa Asociaţiei din București, este fixat pentru 
31 Decembrie 1990, dată atestată de ştampila 
Poștei. 
COMITETUL DE INȚIATIVĂ 


AVIZ IMPORTANT 


Privind activitatea turistică a ''Pro Basarabiei 
și Bucovinei! din București. 

Excursiile, la Chișinău și Cernăuţi, se contrac- 
tează cu 45 de zile înainte de data plecării. : 

Costul unei excursii de 3 zile, cu trenul sau 
autobusul, este de 2.300 de lei pentru Chișinău și 
2.400 de lei — pentru Cernăuţi. 

Înscrierile se fac la d-l Nicolae ZAINEA între 
orele 11.00 — 13.00 la tel. 19-31-26 și între orele 
20.00 — 21.00 la tel. 35-88-71. 

